Kawl Ralkap Ruangah Anunnak Aliam – Lai Lungrawn Post\nJune 18, 2021 admin Thawngpang\nAtu bantuk hin kawlram kap an cawlcangh lengmang ko ah cun mipi caah hin temtuar nak atam tuk cang lai apoituk e. Mindat Ralzam Thla 7 Ngakchiate an Zaamnak ah a Nunnak a Liam Mindat peng, Maen khuate in hringtunulepa nih SAC ralhrang ruang ah an zaampimi thla 7 ngakchiate cu nihin (June 18) ah an zaamnak hmun ah a nunnak a liam. A nunnak a liammi naute hi Khui Shing Bu Ning a si An zaamnak ah kik nih a tlaih i thlopbulnaksi a um lo caah a nunnak a liam, tiah Mindat mipi uktu bu nih thawng an thanh. The Chin Journal June 18, Yangon\nPhayar-sakhaan khua inn cheukhat ralkap nih a voi hnihnak an htawh than Mindat Peng, Phayar-sakhaan khua, khuami inn cheukhat cu June 17 ah uknak latu ralkap nih inn kip luut in a voi hnihnak an hrawhpiak than hna. Phayar-sakhaan khua hi,ralkap nih a liamcia zarh lio ah khuami tiaih in an rak hrem hnai meithal an rak puahnak le kahnak a rak umnak khua a si. “A voi khatnak inn an hrawh ning nakin, tutan inn an hrawh ning a faak deuh.” tiah khuami nih an chim. NLD cozah lio siangcachim pawi sinah an thia 2 hlawh a cawih mi hna cu Ralhrangbu nih thla 6 chungah cham dih ding le nan cham lo ahcun upadi ningin dan kan in tat hna lai a ti mi cungah National University of Arts and Culture CDM siangcachim pawl nih Daw Aung San Suu Kyi cozah nih a thanh tik lawngah kan ruah te lai tiah an chín.\nNan cham lo ahcun taza kan in cuai hna lai a ti mi kong he pehtlaih in kan zeihmanh a poi lo. Thla 6 chungah zeipoh a cang kho Dohthiennak a tuah mi lei nih an tei ahcun mah ca hna cu pakpalawng a si te lai. Cu pin ah Daw Aung San Suu Kyi cozah lio ah a kan chuahmi a si. Ralhrangbu he pehtlaihnak pakhat hmanha um lo. Daw Aung San Suu Kyi nih a thanh tikah kan ruah te lai tiah NUAC sianghleirun CDM sayama pakhat nih a chim.\nRian phuah le an thlahlawh cawimi kongah ralhrangbu cathanh ah pakhat le pakhat an thanh ning zong a khat lotiah theih a si. “Cheukhat hna cu an rian in phuah thai mi ca he kawp in an thanh hna, cheukhat tu cu rian phuah chungmi ca he a si. Phaisa tu cu thla 6 chungah cham dingin an ti ko. Cheukhat cu cham than ding a har ngai mi zong an um tiah a chim. Ralhrangbu thanhnak ca hi NUAC le Mandalay University of Arts siangcachimtu sin ah an pek mi a si i, Sianghleirun siangcachim 50% leng cu CDM an lut cang tiah theih asi.\nRef, thithtolwin, The Chin Post


NLD Cu Tih An Nung Chin Lengmang! Fihnung! – Chin 11 News\nNLD Cu Tih An Nung Chin Lengmang! Fihnung!\nTukum Thimnak ah NLD Party nih an policy pakhat ah an khumhmi LGBT cu khuaruahhar taktak asi ko. Cu lawng siloin teinak kan hmuh i cozah kan ser khawh ahcun LGBT pawl caah Upadi in kan humhim hna lai tiah fiangpup in an phuan cang tikah tih a nungtuk cang. LGBT cu zeidah asi? NLD lawng siloin SNLD le PPP zong nih an dirpi ve. Mah kong hi kum dang ahcun an chimrel ballomi a rak si nain tukum cu NLD nih biatak tein tuahawkah (implement) ah a aupi ve cang.\nNu le Nu, Pa Le Pa sualtuahnak (Homosexual) le Nu le Pa sinak thlen khawhnak tinak asi. Mah LGBT hi vawlei cungah a buai ngaimi asi. Minung nuhrin covo (human right) in zoh ahcun adik ngai ko nain Biaknak, Social le Zumhnak lei in cun cohlan a har ve taktak mi asi. Kawlram ahcun kan upadi pohmah 377 nih LGBT cu sual ah a chiah i thong kum tampi tiang thlak khawh mi ansi. Asia ram huap incun Taiwan ram khat lawng nih LGBT hi official tein a fehter rih. Vawlei cung dihlak ti awk in LGBT hi Cozah nih phungning tein an fehter awkah au-khuang a thang cemmi pakhat asi ve. Kawlram zongah LGBT Phu pawl an au khuang nak cu kum 10 leng lo asi ve cang. Kawlram ah Nu le Nu, Pa le Pa aa duhmi hi 200000 renglo anum ve cang tiah theih asi.\nLGBT fehter cu apoinak aum hme maw tiah kan ruah kho men. Apoinak hi a mak tuk. Abik in Khrihfa le Muslim caah a poi khun te lai. NLD cozah nih LGBT cu phunning ah aser ahcun Nu le Nu, Pa le Pa ițhitumhnak (The Same Sex Marriage) kha Tazawin (official) asi cang lai. Tahchunhnak ah American ram zohchunh in kan ruat hna lai. President Obama le Democratic party nih LGBT Nu le Nu, Pa le Pa țhitumh khawhnak cu upadi in fehter tik Khrihfabu (Church) chungah Pastor te nih Bible a kan cawnpiak ningin Nu le Nu, Pa le Pa i duh le țhitumhnak tuah hi sual asi tiah an chim ngam ti lo. An chim ahcun Upadi buar ansi lai i., thong thlak khawh ansi. Cu ve bantukin Kawlram zongah NLD cozah nih LGBT phungning ah upadi an fehter ahcun Bible nih Nu le nu, Pa le Pa sualnak tuah cu sual asi timi kha kan chim ngam ve ti lai lo. Kan chim ahcun upadi buar kan si lai i a linglet in thongthlak khawh kan si te lai. Cucaahcun kan biakinn le kan i cawnpiaknak ah LGBT cu sual asi tiah kan chim ngam ti lai lo i Khrihfa buu chungah Nu le nu Pa le pa țhium aduhmi an um sual ahcun Pastor nih aduh zong duhlo zongah lehthah piak a hau te lai. A duh lo ahcun phungbuar asi lai.\n“Cuti an tuah caah cun, minung cu Pathian nih ningzak a simi pumsa duhnak ah khan a thlah hna. Nu hmanh nih khan ningcang tein hman awk a simi an nu sinak cu ningcang lo piin an hman i pakhat le pakhat kha an sual. Cu bantuk òhiamòhiam in pa zong nih khan ningcang tein nu he um awk cu an hlawt riangmang i anmah le anmah kha an sual. Cu bantuk ningzah awk thil cu pa nih khan an tuah caah cu bantuk thil òhalo nih hmuh awk a tlakmi dantatnak cu an hmuh”\nRak Ngai Ve


India ah aa tapmi Bible siangngakchia pawl kan lak hna lai | THE CHIN EXPRESS\nIndia ah aa tapmi Bible siangngakchia pawl kan lak hna lai\nIndia ram ah Bible sianginn a kaimi siangngakchia pawl telhin Chin state ah a kir kho lomi minung 350 hrawng an um, tiah Chin state Zatlang Vuanci Pu Pau Lun Min Thang nih a chim.\nChin state in India ram ah Bible sianginn a va kaimi siangngakchia tam deuh cu a herhmi catlap (passport, visa, tbk.,) ken loin an kal caah lak an har ngai, tiah Pu Pau Lun Min Thang nih a chim.\n“A herhmi catlap zeihmanh ken loin India lei ah Bible sianginn an va kai hna. Anmah nawl in an kir ahcun tlun inn onhtu he upadi ningin dantat ding a si. Cu ruangah, rampi cozah sinah kan thanh lai.\n“Atu hi India in Tamu lei ah a lut dingmi thiamtak minung 83 telhin minung 140 an um. Cun, Rih lam lei in a rak lut dingmi Bible siangngakchia 196 an um i anmah pawl cu lak khawh kan zuam hna lai.\n“Atu hi India lei cu zawtnak a karh tuk i Bible sianginn kaimi siangngakchia pawl cu tthawl an timh hna. Mah ruang cun, kan lungrethei tuk. Harsatnak a tongmi siangngakchia pawl zong nih a kan chawnh peng. Chinmi cu chan tampi chung passport loin India ram ah sianginn an kai peng.\n“Ramri in an rak luh ahcun Bible sianginn kai an si/lo fawi tein kan check khawh ko hna lai. Mah ruang cun lak kan timh hna,” tiah Pu Pau Lun Min Thang nih a chim.\nNaite ahkhan India ah Bible sianginn a kaimi kan Laipa 6 cu India ram ah zeiti hmanh in khuasak awk an tthat ti lo caah anmah nawl in Myanmar ram ah an lut i Tamu ah an tlaih hna. Atu cu sizung ah an um. Covid-19 zawtnak an ngeih lo ahcun upadi ningin dantat an si lai.\nMyanmar rampi cozah theihpinak he India ram in Chin state a rak lutmi minung 49 an um. Minung 16 cu ni 21 chung Quarantine an tuah cang hna caah an ttinter cang hna. A dang 33 cu Falam ah a dang tein an chiah (quarantine) hna lio a si.\nCovid-19 Dotu Committee nih amah nawl in a rak lutmi pawl le tlun inn a onhtu pawl cu upadi ningin dantat an si lai, tiah June 10 ahkhan thawng a thanh.


Breaking News:SAC ralhrang nih Pu Van Bawi Thawng le midang inn 12 an khangh dih. – Lai Lungrawn Post\nBreaking News:SAC ralhrang nih Pu Van Bawi Thawng le midang inn 12 an khangh dih.\nSeptember 11, 2021 September 11, 2021 admin Myanmar News\nKalaymyo Peng ah Chinmi inn 12 PDF inn tiin SAC ralkap nih mei in khangh Kalaymyo Thlanglei Kyantha khua ah Chinmi inn 12 cu PDF inn a si tiah puh in SAC ralkap nih an khangh, pumtlinglo pakhat zong faklak in an velh tiahBaptist Pastor Sui Ling inn ah an luut i holh thiamlo le hnachet mi pumtlinglo pa cu an velh. Ahnar le alu aa hliam.\nHi SAC ralkap pawl hi motorcycle 20 hrawng in September 8 ah khan khuachung ah an hung lut. Khuami an zaam dih i kum upa le a zaam kholo mi lawng kan taang. Inn 5 hi chunlai ah an duah/khangh i a dang poh hi zaan ah an khangh,” tiah khuami nih an chimAn khanghpiak mi inn hna cu; U Maung San, U Kyaw Moe, U Win Aung, Daw Nu Sein, Daw Se Suat, U Tam Ngai, Daw Khin Kyi, Pu Van Bawi Thawng, Pu Thang Ling, Daw Tin Tin Cho, Pi Siang Nu, Pu Mang Tat hna inn an si, tiah ZALEN nih a tial the hakha times.\nSAC bomh a tlolh i a puak mi nih a hliam mi Pa Bawi cu hakha a phan cang


Chin Digest le USDP Chairman Dr. Hmuh Thang Biaruahnak - THE CHINLAND POST\nChin Digest le USDP Chairman Dr. Hmuh Thang Biaruahnak\nChin Digest le USDP Chairman\nDr. Hmuh Thang Biaruahnak\nDr. Hmun Thawng: Dr Hmuh Thang ka si. Chin ramkulh i USDP party, Chairman zong ka si. A cunglei (bahu) USDP ah CEC chungtel zong ka si i Thantlang Constituency No. 2 ah ramkulh palai in aa zuam ding ka si. Ka nupi hi Pi Men Hliang a si. Ka khua cu Congthia a si i fanu pakhat le fapa pahnih kan ngeih hna. Ramkhel rian hi sianghleiruun ka kai lio tein ka rak huam mi a si. 1990 kum ah pumpak palai in teinak zong ka rak hmu ve. Nain, ralkap nih nawlngeihnak an rak kan ap lo. 2008 phunghrampi sernak zong ah ka rak i tel. 1973 kum ah University of Medicine, Mandalay ah doctor ka rak dih. 1993-2007 kum tiang, Amyota Ngelar Khan ah rampumpi huap in minung 27 an rak thim hna i ka rak i tel ve. Atu ah Myanmar Medical Council ah EC chungtel ka si.\nChin Digest: (USDP, NLD Le CNLD) i nan party policy aa dannak kong, kan fianh kho ulaw, kan duh ko?\nDr. Hmuh Thang: USDP party nih 2020 thimnak caah kan tei ahcun tinh mi 14 kan ngei. A zapi in ka chim lai lo. A biapi deuh mi pali ka chim lai. Pakhatnak ah Democracy Federal Union ngah khawh nakding kan i zuam lai. Pahnihnak ah cozah rianṭuan paoh, kum hoih le sining hoih in thlahlawh kaiter ding kan i tim. Cun, Kawl ram cu cinthlak le lothlawh hram bunh in pawcawmnak a kawlhawl mi kan si tikah, Lothlo Dirkamhnak le Zohkhenhnak Vuanci Zung (Taungtu Letama Yiya Vuanci Htana) thar ser kan i tim rih. Kan i tinh mi tampi lakah mah vial hi a biapi bik in ka van langhter.\nChin Digest: Mahte khuakhan lairelnak (Self-determination), Federal Democracy ngah nakding ah a dikthlir mi policy nan ngeih mi tlenglak in na kan chim kho hnga maw?\nDr. Hmuh Thang: Kawlram phunghrampi kan zoh tikah Ramkomh ah hin nawlngeihnak a tam i Ramkulh ah nawlngeihnak a tlawm tuk, ti kan hmuh khawh. Cucaah, ramkulh nawlngeihnak hi tam ve seh ti hi kan saduhthah a si. A hlei in pakhatnak bik ah Federal i a muru a si mi, Ramkulh Chief Minister kha Ramkomh nih thimpiak mi si loin Ramkulh nih zalong tein kan thim khawh nakhnga, papek in tuah kan i tim. A fawinak in kan chim ahcun 2008 phunghrampi i pohmah 261 kha a hram hma thok bik ah remh khawh kan i zuam lai.\nChin Digest : 2020, thimnak ah fonhkomh in cozah ser a hau te lai ti na ruat maw? Nan party dirhmun teh zeidah a lawh lai?\nDr. Hmuh Thang : Keimah hmuh ning ahcun NLD party a si pek, kan mah USDP party a si ah kanmah tein cozah kan ser khawh lai ka zum lo. Kannih USDP party cu tlangcung party he hmunkhat ah rianṭuanṭi le cozah serṭi hi a duh peng mi kan si. 2018 kum, caan karlak thimnak hna ah khan Matupi ah CNLD party kha tha kan pek bak hna i an rak tei ko. Mah kha tlangcung party kan ṭanpinak hna a langhnak a si. Fianghlang tein kan chim ahcun kanmah nih bawm hna hlah usih law, NLD nih an tei bak ko hna lai. A tu lio zong ah hmunhma kan kianhnak hna zong a um. Cun, kannih party cu tlangcungmi hna he rianṭuanṭi a duh mi kan si caah atutan zong hi tlangcung party 29 he zong hawikomhnak kan ngei cia cang.\nChin Digest : Vawlei hrim, Vawlei lawng, Vawlei luat le pupa ram ai dannak tawifiang tein na kan chim kho hnga maw? Hi kong ah hin teh, nan party nih a diktlir mi policy nan ngei maw?\nDr. Hmuh Thang : Hi kong hi thuk deuh le kau deuh in tuaktan a hau mi a si. Mah kong ah hin khuakhat le khuakhat aa khat cio hna lai lo. Thlanglei Laitlang ah cun pupa ram cu a um ko. Nain, chaklei laitlang ahcun a tlawm deuh ti khawh a si. Cun, Vawlei hrim, Vawlei lawng, Vawlei luat zong hi a dang tein a um ve ko. Tutan Hakha vawlei hmunhma buaibainak kong tu hi cu ṭha deuh in hlathlainak tuah a herh. Thil thei deuh le thiamsang deuh he hlathlai a hau. Mah kong hi cu hmailei ah ṭha tein kherhhlainak tuah hnu lawng ah tawlrel ding a si.\nChin Digest : 2008 phunghrampi i pohmah 261 cung ah nanmah party nih nan dirpi mi theih kan duh ko?\nDr. Hmuh Thang: Kannih party nih cun 2008 phunghrampi i pohmah 261 remh kan duh peng mi a si. Naite zong ah khan remh kan timh nain NLD party palai tam deuh nih an duh lo i kan remh kho lo. Cucaah, kanmah party nih teinak kan hmuh ahcun pakhatnak bik ah Federal i a muru a si mi, Ramkulh Chief Minister kha Ramkomh nih thimpiak mi si loin Ramkulh nih zalong tein kan thim khawh nakhnga, papek in remh khawh kan i zuam lai.\nDr. Hmuh Thang : 2010 kum lio te khan U Thein Sein nih a kan kalpi ning ahcun pakhatnak ah Democracy Federal Union, pahnihnak ah mipi khuasak tuntuknak ṭhanchoter le humhimnak pek ding le zungzal daihnak ser ding hi a rak i hmaithlak hna. Cu tlinter nakding ah kan party minung hna kha ramleng ah kherhhlainak va tuah ding ah tampi a rak thlah hna. 2015 kum ah daihnak min an thut khawhnak kha a si. Daihnak ser a thoktu cu kanmah party bak kan si ko. Chin Miphun Ni tuahnak kong zong ah zalong tein kan tuah khawh nakhnga, CNF nih USDP cozah sin ah an hal i U Thein Sein nih a cohlan bak ko khah. Chin Miphun Ni zong ah CNF upa pawl hna le Vuanci pawl kha hmunkhat bak ah an rak to ṭi hna. Nain, NLD chan balte ahcun Chin Miphun Ni ah CNF kan pa le pawl cu ṭhutnak kong ah an vaivuan…tbk zong kan theih. “21st Panglong Conference” ah hin kan i tel khawh ahcun kan si khawh tawk in kan bawmh hna lai. CNF cung ah kan lungthiang. Kan si khawh tawk in kan dawt ko hna. Kan thlahthlam hna lai lo.\nChin Digest: Nan party nih tutan thimnak ah teinak hei hmu ulaw, 2008 phunghram pi khi khoika zawn dah remh hmasa bik nan duh? Pathum in na langhter kho hnga maw?\nDr. Hmuh Thang : Hi kong hi a hmaisa ah khan tlawmpal ka langhter cang. 2020 thimnak ah teinak hei hmu usih law, keimah pumpak in cun keimah tuah duh mi cu a tam lengluang. Mah kong cu chim loin kan party nih aa tinh mi tu ka chim lai. Pakhatnak bik ah Federal i a muru a si mi, Ramkulh Chief Minister kha Ramkomh nih thimpiak mi si loin Ramkulh nih zalong tein kan thim khawhnak hnga, papek in tuah kan i tim. A fawinak in kan chim ahcun 2008 phunghrampi i pohmah 261 kha a hram hma thok bik ah remh khawh kan i zuam lai. Pahnihnak ah kannih party cu Democracy Federal Union ram ser a duh peng mi kan si. Cu ser nakding ah cun 2008 phunghrampi remh a hau. Cun, kannih party cu phunghrampi kan remh tik zong ah amah phunghram dun le daan ning tein kan remh lai. U Thein Sein chan ah khan upadi remh an duh tikah phunghrampi Dal 12 ning tein an rak remh. An remh tikah upadi 55 bak an rak remh. Mah an remh mi upadi cu Democracy Federal Union ser nakding i a tungtlang pawl he ai pehtlai mi lawngte an rak si. A fawinak chim ah cun mahte khuakhan lairelnak (self-determination) kan ti lengmang mi ngah nakding ah lam kan rak onh. A ruang cu Ramkomh ah nawlngeihnak a tam tuk i Ramkulh ah a tlawm tuk. Cucaah kannih party nih cun Ramkulh ah nawlngeihnak tam sehlaw, Ramkomh ah tlawm seh ti kan duh. Chim duh mi cu ralkap kong, pehtlaihnak kong, phaisa kong, ramleng he pehtlaihnak kong…tbk khi Ramkomh nih tlai seh. A dang a tang mi fimcawnnak kong, chawleh chawhrawlnak kong, lam le sul kong, cinthlaknak kong…tbk (redidual power) kha Ramkulh nawlngeihnak tang ah um seh. Ramkomh nawlngeihnak kha ri khiahpiak si sehlaw, a tang mi paoh kha Ramkulh nawlngeihnak tang ah um seh ti khi kan duh peng mi a si. Cun, kokek miphun hna an caholh, nungphung, zatlangnun…tbk pawl hna hi cawisanpiak kan i zuam lai.\nChin Digest : 2020 thimnak ah ai cuh ding mi party tampi lakah zeiruang ah dah mipi nih mee (vote) a kan pek awk a si ko tiah na ruah?\nPakhatnak ah Democracy Federal Union a duh peng mi party kan si. Tlangcungmi vialte lungrualnak a duh mi party kan si. Pahnihnak ah kannih party cu daihnak a ser kho ding mi party kan si. Daihnak kan ti mi cu Kawl ram ah hriamtlai an tam taktak. 2012 kum ah U Thein Sein nih mah vialte hriamtlai phu cu kahdaihnak a tuahpi hna. Chim duh mi cu zakhat ah sawm nga (50%) thluk cu daihnak kan kalpi khawh tinak a si. Kannih party cu ralkap, hriamtlai phu, lothlo, cozah rianṭuan mi pawl hi kan dawt dih hna. Cucaah, mahte khuakhan lairelnak (Self-Determination), federal ramser, khuasak tuntuk ṭhanchonak le humhimnak, le a hmun mi daihnak hmuh na duh ahcun kanmah party hi thimfung rak kan pe uh! Biakam let a hmang mi kan si lo. Nan i chir lai lo. Midang party nan pek hna ahcun federal ram he cun kan i hlat chin lengmang ko lai.\nChin Digest: Mah bantuk in biaruahnak caan na kan pek mi cung ah kan i lawm!\nDr. Hmun Thang: Kei zong, biahalnak nan ka tuah mi cung ah ka lawm tuk ve!\nChinchiah: Hi biahalnak hi Dr Hmuh Thang amah pumpak hmaitonh in biaruahnak kan tuah mi a si lo. Thimfung lemsoinak tuah ding ah khuate lei a kal caah caan a kan pe kho lo. Cucaah, Chin Literature and Culture Committee (Universities-Yangon) le Dr Hmuh Thang tonbiaruahnak, le The Chinland Post le Dr Hmuh Thang tonbiaruahnak hna chirhchan in aa tlak ning in kan ṭial mi a si.#\nPrevious Thimnak le A Fekmi Ramkhel Nawlngeihnak\nNext Chin Ramkulh NLD Party Chairman Pu Zo Bawi Biaruahnak


Thong Ttha : Falam CDF Le Kawl Ralhrang An Ni Kah Nak Ah Ralhrang Bukyi Telh In Minung 6 Nun Nak A Liam. – Chintanbo\nThong Ttha : Falam CDF Le Kawl Ralhrang An Ni Kah Nak Ah Ralhrang Bukyi Telh In Minung 6 Nun Nak A Liam.\nMay 21, 2021 admin THEIHTLEI 0\nCNDF (CDF-Falam) le SAC ralhrang minung 8 hna cu 2021. May 21 ni zinglei suimilam 8 hrawng ah khan Falam le kalay kar lam hmunhma pakhat ah an i kap i Ralhrang lei Bukyi telh in minung 6 an thi i, 2 hliamhma he an zaam. CNDF (CDF-Falam ralkap lei in pakhat Salai Cung Nawl Piang nih ram caah a nunnak a pek tiah theih a si.\nLaitlang Leiah Rallokap Mawtaw 10 An Kai. May 21, tuzing 10:50 hrawngah rallokap mawtaw 10 hna cu Kalay-Waibulah lam in Laitlang lei ah an kai tiah theih a si. Hi a kaimi hna hi Sitha khua i meithal a kap lenmi kha an si, Sitha khuami cheukhat nih an chim.\nCDF-Hakha nih Laitlang ah rallokap an chap chin lengmang hna caah kahdohnak a fak chinchin kho tiah a thanhmi kha a tling cang ko lai. Falam lebang cu a hlan i a ummi palik kha hmundang ah an thial viar hna i palik thar tam ngai an chiah hna ti a si.\nLumbang pawng kahdohnak an theih in Falam rallokap le palik hna cu ralring raktak in an um.\nMin Dat CDF Le Ralhrang Hna Ruah Suar Lak Ah An Ni Phomh Thluah Mah.\nMin Dat Mipi Nih CNF/A An Hlan Ruang Mang Cang Hna,Kawi Ka Dah CNF/A Cu An Um E An Ti Cang.


USA a buai ching lengmang cang, Minung 225 nih zawtnak an ngeih cang i, 14 an thi cang. Trump nih CDC, Atlanta tlawn a tim mi a cancelled. State Pathum ah State of Emergency phuan a si cang – Thechinlungnews\nUSA a buai ching lengmang cang, Minung 225 nih zawtnak an ngeih cang i, 14 an thi cang. Trump nih CDC, Atlanta tlawn a tim mi a cancelled. State Pathum ah State of Emergency phuan a si cang\nAtulio zawtnak ttih nung ngai mi ruangah USA zong a buai tuk ve cang i, Atu tiang a thimi cu minung 14 an phan cang i, mah zawtnak a ngeih mi hna hi minung 225 bak an si cang. Mah bantuk in a thimi le zawtnak a ngeih mi an tam chin lengmang cang caah US Congressional hruaitu pawl nih a rangnak in rian an ttuan khawhnak caah le mah zawtnak hi an khamh khawhnak caah US dollar 8 Billion cu Emergengy caah hman ding in House ah an pawm cang.Atu hi USA state pathum ah State of emergency phuan a si cang i, Washington, Florida, California ah cun mipi cu ralrin tein um ding in cozah nih theihterhnak a tuah cang\nTrump nih CDC Atlangta tlawn a tim mi cu mah zawtnak ruangah a cancelled i, mah bantuk in Trump nih Atlanta ah kal ding mi a cancelled nak ruang bik cu a tu lio ah mah bantuk zawtnak ruangah rian ttuantu pawl nih fakpi in rian an ttuan lio ah amah nih Atlanta ah va kal in harnak a pek sual lai ti a phan caah tiin a chim. Source: NCBCNEWS\nBe the first to comment on "USA a buai ching lengmang cang, Minung 225 nih zawtnak an ngeih cang i, 14 an thi cang. Trump nih CDC, Atlanta tlawn a tim mi a cancelled. State Pathum ah State of Emergency phuan a si cang"


Kawl Thluak Hmanh Aa Fiang Kho Lomi Chinmi Nih Mah Hi Rak Thei – Chin World News Evening\nKawl Thluak Hmanh Aa Fiang Kho Lomi Chinmi Nih Mah Hi Rak Thei\nChinmi Hna Chungah Kawl Thluak A Theithiam Lomi Kan Tam Ngai Ko Rua. Kum 2019 Myanmar Idol Season-4 Winner dingah an zumh bik mi hna pahnih Esther le Aye Mya Phyu hi zei ruangah dah Bottom-3 ah voi-2 veve an ṭhutter cang timi hi a theithiam lomi hna caah cun khuaruahhar ngai a si i, a theithiam mi hna ca tu ah cun khuaruahhar a si lem lo.\nMyanmar Idol hi sumdawnnak pakhat bantuk ah an hman mi a si ti hi TAN KHUN KYAW kha tluk i a thiam mi an tlak ter lio in khan a fiang tuk mi a si cang. Cu asi caah cun Mipi lei nih kan theih peng ding mi cu Bottom-3 ah voi-1 hmanh a ṭhu rih lomi zong a donghnak result ah cun Winner ngah lo khawh a si ko i, Bottom-3 ah a ṭhu lengmang mi zong a donghnak result ah cun Winner a ngah kho mi a si ko ti hi kan theih peng ding asi.\nBottom-3 ah voi-1 hmanh ṭhut rih lo ruangah a fans pawl nih hnangam tuk ding le biachim i thlahdah tuk ding zong a si lo i, Bottom-3 ah a ṭhu lengmang mi ca tu ah cun a fans pawl nih ṭan rak lâk deuh a hau ve ti hi thei ciau hna usih law Chinmi hna chungin pakhat tal nih Winner an ngah khawh nak dingah kan umnak hmun ciau in ṭan rak la ciau hna u sih. Thangtea Hnialum\nRelchih. Mah hi a ding pengmi na si ahcun na ngol cang ah ttha. Keimah le Monster & Red Bull: Keimah pumpaak (personal) in ka rak tonmi le tuar-inmi chungin ka vun ttialmi asi. Red Bull le Monster energy a dingmi poah nihcun rel khawh izuam hraam u. Ka sia nan herh ngaingai.\nU.S. ka phaakka hrawngah ka rak duh bikmi le ka din cemmi cu monster le red bull an si. Abikin, monster hi ka rak duh taktakmi asi. Rawl zong ei tthi ttha loin nikhat ah dur hnih/thum hna din ka rak hmang. Cu ti cun aa ka leem (addict) chin lengmang ii, a kumkum bak in ka rak ding. Voikhat cu khua ka ruat ii, red bull le monster cu ngandamnak caah a ttha lo; ngol ko ning ka ti ii, ka ngol-stop.\nAsinain, monster din kha duhsah, duhsah tein rak ngol loin hmakhat lo ah ka rak ngol tikah ka taksapum (body) nih adjust a tuah kho ti lo ii, side effect a vun theih colh. Monster dur (can) pakhat ahkhin caffeine 160mg hrawng a um. Ka takpum ah caffeine dat a vun um lo tikah thil sawhsawh te zongah fawi tein anxious in a vun ka chiah colh.\nFawi tukin lungtur a ran ter ii, nervous system kha ningcang tein rian a ttuan (function) ter kho lo. Cutik ah, a herh lomi ah fawi tuk in anxious le nervous te hna a chuah ter. Thawhchuah ning (breathing) lei zong a vun har ter. Hi pawl side effect/symptom ka theih khawhnak cu, biatak tein online ah research ka tuah, cauk ttha pawl kaa cawk hna ka relnak in asi.\nCu ti cun a kumkum bakin monster luan tukin ka rak din ruangah zapi hmuh lem loin chung lei takpum in: a kumkum bakin ka rak tuar-ing ve. Monster din tuk ruangah a chuah pimi side effect vialte, ttha tein ka vun tei (overcome) khawh dih cikceknak hi a sau tuk rih lo. A donghnak ah, red bull le monster a dingmi nihcun keimah rak din bantuk lawmmaam cun ding bak hlah u. Din luan deuh ahcun ngandamnak caah a rak ttha bak lo. Keimah hmanh kha ka rak theih lo caah asi. Salai Van D Ceu


A poi tuk ee!! China nih Australia a tlerh bantuk in a phomh tak tak cang. USA nih zeitindah a phomh ve te lai?\nA buai chin lengmang cang ko ee!! Mah bantuk in vawleicung ramkip muinak nih a kan chia lio ah ram pakhat le pakhat phuhlamnak tuah a si thluamah ve cang. Australia cu USA hawikam tha a si nak ruangah a cungah dantatnak cu a tlung ve cang. Coronavirus nih buainak fakpi in a pek hlei ah China nih Barley ah 80% kan lak piak cang lai tiah Australia cu a tlerh cang tthan.\nHi lawng hi si lo, Cawsa (Beef) Supplier ngan 4 hna cu China ram ah kuat ti lo ding in a phih piak chap hna. Australia nih cawsa (Beaf) china ram ah a zuar tawnnak in $1billion annualy a hmuh tawn. China hi Australia Trade partner ngan bik ram pakhat a si. Australia PM Scott Morrison nih US cu ka dirpi lai i, Coronavirus international inquiry cu kan tuah a her ttin a chim. Mah bantuk in PM nih a chim ruangah China nih Australia cu dantatnak a tuah mi a si. Australia caah cun a fak tak tak mi khi si\nAustralia MP 1, Liberal National backbencher Geore Christense nih, China cu a huat tak tak cang i, China nih Bastard Act a hmang cang tiin a chim. Full Blown Trade War a phan ah cun $153 Billion Export Market cu zeihman a si ti lai lo\nChinese Foreign Ministry spokesman Zhao Lijian nih cun Australia nih, Coronavirus origin international inquiry tuah a duh ruangah fakpi in a phomh chap i, I theithiam tawnnak kan duh ah cun, i pehtlaihnak kan ngei hmasa a hau. Coronavirus Epedemic hi politik manipulation ah hmang ding a si lo. Australian launched inquiry hi kan thei dih, Virus a hramthawknak hi Specialist & scientists hmang lawng in hlethlainak tuah khawh a si. Bilateral relations tha duh ah cun i upatnak a um hmasak a her tiin a chim. Credit-Reuters\nBe the first to comment on "A poi tuk ee!! China nih Australia a tlerh bantuk in a phomh tak tak cang. USA nih zeitindah a phomh ve te lai?"


Literature | Chin Baptist Churches USA\nCACC GS hlun Rev. Dr. Hla Aung nih Thlang Lairam in Laica chimtu saya an herhnak kong kha a kan thanh cang. Nan theih cio ttheu lai. Thawngttha chimnak ah ca le holh hi thiam lo ahcun Bible hi an rel kho lo i khrihfabu le khrihfa sinak zong a tthang kho lo. Cu caah, mission rian a ttuanmi siangbawi te nih ca a kan tuahpiak, a kan chimhnak a si. Bible ttha tein rel khawh hi a biapi bik. Thlang Laimi nih Kawlca le holh cu an thiam nain, Kawl cu khrihfa an tlawm caah Bible bia le hla cu an holh in an ttial tam kho lai lo. Hrilhfiah te hna zong an ttial kho lai lo. Kannih Laimi cu khrihfa kan sinak kum 100 leng a kai ve cang. Laiholh le ca in Bible hrilhfiah cu Lai Khrihfa Cattialtu Phu (LKCP) nih an ttial lio pi a si. CBCUSA nih kum fa tein phaisa kan bawmh hna. Thlang Lairam kan miphun hawi hna nih Laica an rel khawh ahcun Lai Bible le Hrilhfiah tiang in an ngeih khawh ve lai. Laica ttial le rel cu an thiam hrimhrim ding a si. Hranhram lo in fial phung a si lo nain, an duh ve ahcun chimh khawh ve ding in kan i zuam a hau ve. Kanpalet ah CACC hruainak in Boarding school cu kan sak cang. CBCUSA nih Laica cawnnak caah budget cu kan suai ve. Nain, hmun khat ca lawng ah a si. Hmun tampi ah an herh cang. Thawngttha chim pah in kan tuah khawhmi rian awl te a si ko.\nA tu ah Rev. Dr. Lal Uk nih CACC GS rian cu April 2012 chuahka in a thok cang. Duhnak le zuamnak a ngei tukmi mino a si. Biatak chuah aa tim. Kan rianttuannak cu hma a kal chin lengmang lai. Laica tthanchonak a herh kan ti lio ah Laimi nih Education in tthanchonak an ngeih ding kha a biapi tuk. Lairam ah cachimtu saya cu Kawl lawng te an si cang. Laimi cathiam vialte nih Lairam kan hngah lo caah sianginn vialte hi Kawl ta ah a cang lai ti phan a um ngai. Lairam in mifim cathiam tampi an chuahnak ding tu ah ttan kan hau hna. A tu ahcun Bible sianginn lawng ah scholarship program kan tuah khawh. High School le University a kaimi ca zong ah tuah kan herh rih. Chin Christian College hi Chin Christian University tiang a si khawh ding in kan i zuam a hau. Cu ti cun, Lairam nih cathiam tampi a ngeih khawh lai.\nA tu bantuk in hmun khat ah rian kan ttuan tti ahcun Chin Christian College, Hakha le Union Theological College, Matupi zong hi ttha deuh ngai in kan bawmh khawh hna lai. Biaknak le vawlei fimthiamnak ngei mi hruaitu ttha tampi an chuak kho te lai.


Kawlram Uktu Min Aung Hlaing Le Tiluk Cu I Zumh Awk An Tha Veve Rua Lo - Chin Eleven News\nKawlram Uktu Min Aung Hlaing Le Tiluk Cu I Zumh Awk An Tha Veve Rua Lo\nAugust 7, 2021 Lianchin Thang Myanmar 0\nTuluk ram nih Kawlram lei thawngtheihter lo in Kanpaithti ramri ah (pee-20) sang ramri hau an kulh Kachin ramkulh, Waimaw peng, Kanpaithti (ကန္ပိုက္တီ) peng Kawlram-Tuluk ramri ah Tuluk ram nih Kawlram lei thawngtheihter nak um lo in (pee-20) hrawng a sang mi ramri an kulh tiah khuami pakhat sin in theih a si.\n“Atu ramri an kulh mi hi (pee-20) a sang,Kawlram lei vawlei zong Tuluk ram vawlei chung ah a tel,tlanglei hmun zong anmah ramri lei ah an chiah, thil sining ahcun Kawlram lei hmun a si,atu ahcun anmah lei ah an telh cang” tiah khuami pakhat nih a chim.\nTuluk ram lei nih ramri an kulh nak kong ah ramri vengtu raljap chung in pengkulh uktu sin ah theihter a si caah a hmunhma ah va kal in checkhlatnak a tuah le ramri kulh mi cu a hmuh ko tiah khuachung mi pakhat nih a chim.\n” Tuan ah khan pengkulh uktu nih zohfelnak a ngeih, minung kal khawh nak hmun poh an kulh dih,tlakrawh tung a cheu le thir tha te tuah mi tung in tha tuk in ramri cu an kulh kha ka hmuh,a sang taktak ” tiah khuami pakhat nih a chim.\nKawlram chungah Covid third wave a karh tuk caah Tuluk ram lei ah phungning lo lut mi an um lo nak ding le, Covid-19 zawtnak a hlankaanh in i runvennak ding caah ramri hmahthah nak (no.3) in (no.4)lei cu (pee-500) tluk a sau i, a san hi (pee-20)hrawng a si mi thir hriling telh in tuah mi hauka cu July 23 ah thok in an tuah tiah theih a si.\nKanpaithti (ကန္ပိုက္တီ) peng uktu lei in ramri kham nak kong he pehtlai in,kulh mi hrawhpiak than ding in duh lonak an tuah lai tiah peng uktu phu sin in theih a si.\nA poituk Ee: Ralkap Nih Mino 7 An Tlaih Hna, Cuhlan An Tlaihmi Hna Zong Pakhat Hmanh An Thlah Hna Lo


South Asian Ralhrang Hruaitu Asim Omar Cu Thal Buk In An Kah Ko Cang Hih — Salai Ephraim Thawngpang\nSouth Asian Ralhrang Hruaitu Asim Omar Cu Thal Buk In An Kah Ko Cang Hih\nVawlei cung ralhrang hna lak ah a min a thang taktak mi Afghanistan ram chung Musa Qala district chungah hmun a khuar i zei sualnak ngeilo minung tamtuk an nun nak a la cangtu South Asian ralhrang hna an hruaitu Asim Omar cu America ralkap le Afghan ralkap pawl hna nih AlQaeda ralhrang pawl hna an kah hna nak ah an thah chih tiah Afghanistan National Directorate of Security nih thahnak a tuah.\nAfghanistan National Directorate of Security nih cun South Asian ralhrang hna an hruaitu Asim Omar hi Pakistan ram mi bak a si na in Musa Qala district chung hmun dangdang ah ralhrang dangdang hna he ipehtleihnak a tuah Afghanistan ramchung t’ih a nun nak hmun Helmand province chung an um lio ah September 23 ah khan America ralkap le Afghan ralkap pawl hna nih an rak kah hna,cu lio ah cun Asim Omar hi rak kah a si cang na in biafiang theih khawh a si lo caah dothlatnak tuah a si.a tu cu thah a si cang ti ah Afghan official nih a chim.\nHi konghe pehtlai in TOLO telvision channel nih cun South Asian ralhrang hna an hruaitu Asim Omar pin ah AlQaeda ralhrang minung pa ruk hna zong Musa Qala hmun ah Taliban ralhrang pawl hna um nak an compound ah thah chih an si tiah a chim.cun,South Asian ralhrang hna an hruaitu Asim Omar kuttang um mi ralhrang minung 14 hna zong tleih an si.\nAmerica ralkap le Afghan ralkap pawl hna nih AlQaeda ralhrang pawl hna an kah hna lio ah hin ralhrang um nak hmun ah Nupi t’hit puai a um i,an kah chih hna ruangah Civil minung 40 renglo nih kuanfang in hliamhma an tuar chih fawn tiah an chim.hi ruangah Afghanistan cozah biachimtu Ashraf Ghani nih cun mipi sin ah ngeihthiam halnak le nawlpat nak bia zong a chim.\nTagged South Asian Ralhrang Hruaitu Asim Omar Cu Thal Buk In An Kah Ko Cang Hih\nTlangcungmi Kan Lung Aarual Ah Cun Cozah Kan Serkhawh Cang Lai ( COALITION GOVERNMENT ) →\n← Saya Rung Kaw! CNLD Chin Party Cu Mi Nauta Maw Kansi, Ziah Hi Tluk In Nan Kan Zawmh Tai Ee


NU PAWL HI BANTUK IN A UMMI NAN SI CUN NAN I TTHINH BAK AHAU – The Chinlung Post\nNU PAWL HI BANTUK IN A UMMI NAN SI CUN NAN I TTHINH BAK AHAU\nJanuary 23, 2021 admin Chin 0\nAlolak Taktak Mi Nupawl Tahfung, Mah bantuk nungak le nupi kan ngeih asi ahcun zeibantuk minung dah kan nupi le kan nungak pawl hi an si timi cu theih khawh asi. Tutan ah vun langhtermi nupi or nungak kan ngeih asi ahcun a chimh cawnpiak zia kan thiam hna ahau lai tinak khi asi. Nupi lolak or nungak lolak theih khawhnak cu atanglei bantuk in langhter asi.\nZingka a thawhtuanh ning in theih khawh asi. Zingka aa tthangh bak in tho loin aum. Fawizang tein sersiammi Meh hang nan ei ding peng asi ahcun, Ateima lotuk mi nu uknak tangah nan um tinak asi. Rawl einak kheng siseh lakphak dinnak hrai pawl ttawl colh loin a um tawnmi asi ahcun, arauh hlan ah va le or tlangval mualpho a fawite. Chuncaw caah mah tein inn ah tuah loin dawr ah a caw lengmang mi nu na ngeih asi ahcun thatein nai tuak ngaingai ahau.\nThil suk ahaumi suk colh loin caan saupi achiami le ihkhun buaicur in achiami nu pawl hna cu an sining theih khawh asi i, cu bantuk nupawl he nan um ahcun lungfim ahau tinak asi. Hi bantuk huam loin sinin rian alatu nu pawl hna nih cun phone an tongh hlan ah lennak ding khua an khan cang i, tangka kawlnak ahcun athathu ngaingaimi an si. Mah le fa cawncannak athei lomi Nu pawl hna nih cun,,\nTangka tampi hmu ko hna hmanhsehlaw zal atleek mi bantuk men khi an si. Harsat kongah maw pakhat khat laklawhnak hmangin va le sin ah sihnelhnak pakhat khat an tuah lengmang nu hna he nan um tti asi ahcun ralring tein um ahau dingmi asi. Nu pawl hi an sining theihthlu ahar taktak mi asi, tthenkhat nu cu nungak tlangval lio ah azia ttha ngai bantukin um in, ahnu ah azia achuakmi an um tawn ti asi. Nain acunglei langhtermi chungin nupi ttha maw ka si, nupi tha maw ka ngeih timi cu afianter ngai.\nThawngpang dang:Kawlram caah thawngpang ttha taktak a chuak, Asunglawi taktak khi asi, Kawlram mi vialte caah cun lawmh awk taktak mi asi. Sihmanhsehlaw Tlangcungmi tthenkhat caah cun ngeihchiatnak bantuk ah a cang kho men. Kawlram nih atuhi Russia Drone a cawk lai tiah thanhnak an tuah cang. Russia sin in Kawlram nih Air Defense System le Drone a cawk lai ti asi. Tutan ah Drone cawk dingmi amongtu a um lomi asi tiah an langhter chih. Hi raltuknak hriamnam Kawlram nih Russia sin in a cawk dingmi kongah Russia Foreign Minister Sergy Shoigu cu kawlram ah a rak tlawng ti asi.\nCu a rak tlawng chungah cun atutabantuk in rampi pahnih hna cu hnatlaknak an tuah cang. Tutan ah hnatlaknak an tuahning ahcun Russia sermi Pantsir-S1 air defense le Orlan 10E timi amongtu um lomi a cawk lai ti asi.Hi hriamnam cawk dingah hin a liamcia kum 2001 in khan Kawlram le Russia hna cu remdeih hnatlaknak an rak tuah cang. Kawlram le Russia hi aliamcia caan in khan hriamnam lei ah pakhat le pakhat tthanchonak dingmi kong rianttuan ttinak an rak ngei cang tiah Russia cozah thawngzamhnak asimi TASS nih alanghter. Hi konghe pehtlaiin Russia sin in kawlram nih acawk cangmi cu atanglei bangin langhter asi.\nRussia sin in Kawlram nih a cawk cangmi pawl hi MiG raltuknak vanlong le Mi 24, Mi 35 Helicopter le radar culawng siloin Tank tibantuk zong accawk cang. Sukhoi-30SME vanlong cawk dingah min zong an thut cang i, tthenkhat zong kuat cang asi tiah TASS nih alanghter chih. Cupin ah Russia nih an chim rihmi cu Russia sin in Kawlram nih hin hriamnam dang hna zong cawk a timh cuahmah lio asi i, cawk dingin an duh ngai tiah an langhter chih tthan.\nBiachap: Kawlram nih hriamttha angeih mi a um ahcun ahmannak dingmi hi mitthlam in cuanh khawh asi. Kawlram nih hriamttha angeihmi hi Tlangcung hriamtlai caah ahman lengmang timi cu theih khawh le ruah khawh asi. Zeicaah tiah Tlangcungmi tukdohnak ah hriamttha angeihmi hi a hman lomi a um ti rua lo/ Cucaah tutan ah thil an cawk mi zonghi Tlangcungmi caah an hman sual ahcun Tlangcungmi caah thawngpang chia ngaingai asi ko lai.


Na Fa Benh Ningcang | Refugee Malaysia\nNa Fa Benh Ningcang\nNauchuahnak lehhmah Birth Certificate lakning le na UNHCR file ah na ngeihkami na fa benhning.\nNA FA BENH/MIN KHUMH NING CANG?\nFa ngei kami na si ahcun na fate kha nangmah na file chung i benh/ khumh khawhnak ding caah nauchuahnak lehhmanh (Birth Certificate) na va lakpiak lai. Na fa a chuahka in ni 60 chungah nauchuahnak lehhmah na lakpiak ahcun a man um lai lo. Ni 60 a luan hnu i na nauchuahnak lehhmah na lak ahcun a man hal na si lai.\nDot 1 nak: Nau chuakka cazin khumhnak ca (form) na lak lai.\nNa fa a chuahnak siizung asiloah Malaysia rammi Hmatpungtin Zung (NRD) a simi ‘Jabatan Pendaftaran Negara’(JPN),ah sohhlua na lak lai.\nA dot 2 nak: Sohhlua na phit ciami le a herhmi ca dang hna naa ken lai i Jabatan Pendaftaran Negara (JRN) ah na kal lai.\nNa fate min cazin khumhnak ding caah a herhmi naa ken dingmi hna cu:\nSinak fiantertu le a langhtertu ca hna: UNHCRC card/ community card/ passport- Original le copy hna;\nThitumhnak lehhmah, nulepa i tthennak lehhmah (na ngeih ahcun) original le copy hna;\nNa fa hi siizung ah a chuakmi a si ahcun siizung ah a chuakmi a si tiah an ttialmi ca, inn ah a chuakmi a si ahcun inn ah a chuakmi a si tiah palik nih an ttialmi original ca;\nNau chuakka cazin khumhnak sohhlua original le (https://www.jpn.gov.my/wp-content/uploads/2014/07/jpnlm01.pdf, chimhmi awhpiak ca lawngah)\n(Nau nan pawi lio i siikhaan ah nan rak i piah tawnnak) original cauk\nAa tthi-um rih lo (puai a tuah rih lo) nain fa a ngeimi nan si i Muslim nan si lo ahcun ngakchia i hringtu a nu le ngakchia i a pa ka si ko a timi nih hmunkhat ah min nan thut lai. Cuti hmunkhat i min nan thut tti lo ahcun nau chuahnak lehhmah (birth certificate) ah hringtu a pa konglam telh a si lai lo.\nA si khawh ahcun Malay holh a thiammi nih mahhi tuahnak ahhin in bawm kho hna sehlaw a tha tiah ruahnak pek kan in duh.\nHringtu a nu thong a tlak lioah nau a ngeih a si ahcun, hringtu a nu le a fate kha an pahnih in Lah-wah-kah (immigration) nawlngeitu hna hrennak tangah a ummi an si caah thonginn ah tuanvo ngeitu immigration nawlngeitu nih ngakchia te hi thonginn ah a chuakmi si timi le nauchuak lehhmah laknak kongah an bawmh hna awk a si.\nA ho nihdah a tuah khoh?\nHringtu nulepa, phungning tein zohkhenhtu asiloah nauchuahnak ah theihhngalhnak a ngeimi nih a herhmi ca an i ken ko ahcun nau chuakka min cazin khumhnak an tuah khawh.\nKhoika dah Hmatpungtin Tuahnak (JRN) Zung cu a um?\nHika cazin chung i a ummi zung paoh ah na kal kho: https://www.jpn.gov.my/alamat-cawangan/\nKuala Lumpur khuachung ah na tuah khawh ding a si ahcun, hika zung ahhin va kal law tiah kan in duhpiak:\nFa chuakka Na file chungah benh/minkhumh ning?\nUNHCR ah min ai khumh cangmi na si ahcun, UNHCR na file ah na fa chuakka na benh khoh.\nA dot 1 nak: Na chungchuak fa a si hrim tiah fehternak lethmat ( birth certificate) la\nNa fa-sem cazin chung khumhnak ah A cunglei a dot dot in kan langhter bantuk hin voikhat na zulh ahcun na fasem chuahnak certifacat na ngah lai I UNHCR file ah , na khumh khoh lai.\nA dot 2 nak: UNHCR zung ah rak ra\nUNHCR zung Ratni caan pek loin pumpak in rak khawh a si lai lo, nain na fasem benhnak ding a si ahcun mah ti ning hin a ngah lai. Hi timtuannak ning te hin Cawn nikhat ni le Ni nga ni Nazi 8: am in 11am karlak ahhi na fa he zung ah nan rat i kho. Na fa sem chuahnak certicate le UNHCR cahnah catlap, n arak I ken lai.\nTHEIHDING: A tu lio caan COVID-19, ahhin UNHCR nih zung chungah luh a sianh rih lo. Rat ni caan pek loin UNHCR zungah zaangfahnak in rak ra hlah. Chungkhar chuahpi benhnak kong a si ahcun, zaangfahnak in minkhumnak Hotline at 017-614 3810 ahhin rak chawn. zing 8.00 am in zan lei 4.00 pm, Nikhat ni in Ni nga ni tiang.


Zualko; kan hmuh mi nungak dawh te khi atuzing ah Aizawl Trinity Hospital ah a thi mi a si! – The Cherry Par\nZualko; kan hmuh mi nungak dawh te khi atuzing ah Aizawl Trinity Hospital ah a thi mi a si!\nNovember 22, 2021 Cherry News\nHi a tang ah kan hmuh mi nungak dawh te khi atuzing ah Aizawl Trinity Hospital ah a thi mi a si.\nNungak Lalnunhlimi hi ruah lo tuk in doctors te nih thin cancer na si ti an chimh cu a duh i a dawt tukmi a tlangval pa cu a ihkhun cung le a pawng te ah ihpi ve ding le kal tak ti lo ding in a nawl.\nCuti cun a tlangval pa Vantea zong nih cun a duh i a dawt tuk mi a nungak Lalnunhlimi a bia bang cun um piak khawh ai zuam ve.\nAn nih pahnih hi Dec.9,2021 ni ah khin Khrihfabu le Pathian hmaika ah a thiang mi tthitumnak puai tuah ding in zeizong te tlamtling in ai timh tuah dih cang mi an si.\nSihmanhsehlaw nungak Lalnunhlimi hi a zawtnak nih rang tuk in a tuah caah nihin zarhpini 21/11/2021 ni hi an puai tuah nak ding in an ttamh mi biakinn pi ah cun a ruak tu vui a si.\nA kal tak mi Vantea caah cun nun hi a nuam a ti tilo kho men, a fawi hrim hrim lai lo, Bawipa nih Vantea hnemh in intuar khawh nak pe hram seh. Bawipa hngalh bu tein kan caan ttha hi hman zia a thiam mi mino si i zuam cio hna usih! Credit: Dawt Hming Lian\nYesagyo ah tlaih mi Kawl ralkap pakhat cu a zaam ruang thilak in an kah lawlaw. November 20 lio, Yesagyo Peng, Yelaygun hrawng ah MG6-Myingyan (Minchan), YSO No.1 le Yelaygun rammi ralkap pawl nih Kawl ralkap pakhat cu an tlaih i a zaam than ruang ah thilak in an kah lawlaw, tiah theih a si.\nKawl ralkap pa cu an thah pin ah AK 47 meithal, kuan 54 tibantuk an laak. Kawl ralkap pawl nih November 15 khan nihin November 21 tiang Yesagyo hrawng khuate ah umhmun an khuar, hriamngan an puah/kah i kiangkap khuami 10,000 tluk harnak an tong, tiah PDF Channel nih a tial.\nCDF- Kanpetlet ralkap Pakhat Nih Motorcycle In Ralhrang Pakhat Thi Lak In A Pah. CDF – Kanpetlet, CDF – Mindat, YDF, PDF-Saw phufonh le SAC ralhrang phu kar kahdohnak ah SAC ralhrang lei in 40 hrawng an thi tiah CDF Kanpetlet nih thawngthanhnak an tuah. CDF Kanpetlet thangthanhnak tuahmi cu a tanglei bantukin aa tlak ning in kan van leh chin.\nNihin 2021, November 19 ni ah Saw myone chung, Kyinlin khua le Tawma khua kar ah CDF – Kanpetlet, CDF – Mindat, YDF, PDF-Saw phufonh cu SAC ralhrang phu he zinglei suimilam 8am in fak ngai in an i kah i, SAC ralhrang lei in a tlawmbik minung 40 hrawng an thi pinah tampi nih hliamhma an tuar.\nNihin chun suimilam 1 pm hrawng zong ah Kanpetlet khuapi chung ah CDF – Kanpetlet le SAC ralhrang phu kar kahdohnak a chuak i SAC ralhrang phu lei in ralhrang 3 hel ah kuat an si. 15, 11, 2021 ni zong ah SAC ralhrang phu pakhat cu CDF-Kanpetlet ralkap pakhat nih motorcycle in a pah i SAC ralhrang pakhat a hmun ah a thi tiah thawngthanhnak an tuah hi a si. Source: The Kanpetlet Times\n← General Min Aung Hlaing nih a tuah kho lai maw!\nKalay-PDF nih Ritsii Zuar Nuva an Inn ah an Thah Hna →


Pu ZoBawi Nih An Mah NLD Chungin Eihmur Hmangmi Hna Cu Ti Bak Hin A Phuan Cang – The Chinlung Post\nPu ZoBawi Nih An Mah NLD Chungin Eihmur Hmangmi Hna Cu Ti Bak Hin A Phuan Cang\nPuzo bawi nih a rak chim mi cu”Kan Mah NLD MP Chungin Curruption eihmurnal hmasa mi an tam tuk caah zeihmamh bochan awk an tlak ti loh, Thlawtdaw kum 4 le cheu chung kan kal nak ah hin kan mah NLd MP nak in ral kap le USDP mp pawl khi ka bochan deuh hna”\nPuzo bawi bia chim hi ruah awk ngai si a ruang cu mipi hna nih mp pawl lawng te eihmur an puj hna mi ke cun a mah pum pak hrim in mi nih zumh lo nak an neih tik ah hi ti ban tuk hin an mah lak ah a zumh lo nak a vun langh ter mi hi thil tha zong si ve kam khat lei in ruah cun a si nain thil kan timi cu mipi mih an rian tuan mi thri set lo in eihmur lawng kan puh hna ah cun kan caah a tha ve lo .a cung lei ka tar langh mi hi fb page ah bia an hal nak ka hmuh mi ka vun tar langh mi si.\nThawngpang dang rel chih>A poi kho tak tak hi bantuk thawngpang theih leng mang hi cu mu mizo ram hla dak thiam rapper milar pakhat nih a kan thih tak hi cu.Tutan kan thawngpang thei mi cu a poituk e tihlei in cun chim awk hi a um tilo’Tutan mah bantuk in mual a kan liamtak mihi Mizoram hlasak thiam popstar Lalhrui Thluang a si ih a thih nak a ruang bik cu cycle accident nakin asi tiin.\nMizo world news nih a van tar langh a nih hi Mizoram ah minthang pakhat asi mipi nih an uar taktak mile’ an tleichan taktak mi pakhat zong asi tiah thawng kan theih’A thih nak a ruang bik cu accident a ton nak ah a thluak chung ah thisen a lut caah mual a liam hi asi a um nak cu Mizoram chung Dinthar ah a si tizong in kan theih’Kaltak mi chungkhar Pathian tu nih hnemh ko hna seh.\nKanram Politics Thlrihran Cuanh Chungnak Zei Dah A Caang Kho Timi\nMAH CABIA CU HMULTHI ZONG ALING DIH, TUK A SUM TAKTAK


Pi Suu Kyi Nih A Ngahmi Nobel Daihnak Laksawng Chuh A Si Lai Lo – THE CHINLAND POST\nPi Suu Kyi Nih A Ngahmi Nobel Daihnak Laksawng Chuh A Si Lai Lo\nTCP-Online| 2018 Augst 29| Kawlram nih nuhrin covo a buar tiah chim hmanh hna sehlaw Pi Suu Kyi nih a ngah cangmi Nobel daihnak laksawng cu lakpiak/chuh than a si lai lo tiah Nobel Committee nih an chim.\nUN nih cacawn nikhat ni ah report a pekmi, Rakhine ramkulh ah nuhrin covo buar in rian an tuannak langhter ko hmanh hna sehlaw ramkomh ruahnak petu Pi Suu Kyi nih a rak hmuh cangmi Nobel daihnak laksawng cu chuh than a si lai lo tiah Norway ram Nobel Committee in Director Olav Njolstad nih a chim.\nHiti Nobel Committee lei nih an chimnak a ruang cu, atu lio Rakhine ramkulh buainak kong i a chuakmi ruangah hin Pi Suu Kyi nih a rak ngah cangmi laksawng tampi an chuh than caah Nobel daihnak laksawng a rak comi teh chuh timh a si maw ti halnak a um caah, Nobel Committee lei nih chuh lo dingin an chim hi a si.\nSuu Kyi nih a hmuhmi Nobel daihnak laksawng cu 1990 kum Kawl ralkap cozah nih innthong an rak thlak lioah an rak pekmi laksawng a si.\nPrevious Naga Ram Ah Zawtnak Theihlomi A Chuak Than, Minung 140 An Zaw Cang\nNext Myittha Tiva Tlang Vawlei A Cimh Caah Inn 60 Leng An Thial Ter Hna


Malaysia palek nih miruak pakhat an hmuh, Nora Quoirin a si lai tiah an zumh | THE CHIN EXPRESS\nHome Asia Malaysia palek nih miruak pakhat an hmuh, Nora Quoirin a si lai...\nMalaysia palek nih miruak pakhat an hmuh, Nora Quoirin a si lai tiah an zumh\nSeremban: Dusun resort in 2.5km a hlatnak hmun ah nu ruak pakhat an hmuh i a tlaumi Nora Anne Quoirin (Ireland rammi) a si lai tiah palek nih an zumh.\n“Kanmah nih cun Nora ruak a si lai tiah kan zumh ko. Nain, a chungkhar kan fehter hmasa rih lai. Ruak cu pumhlainak tuah dingin Seremban sizung ah an kalpi,” tiah palek bawi Datuk Mazlan Mansor nih a chim.\n“Ruak cu thilpuan loin an hmuh. Nain, tlaihhrem a si/lo chim ding ahcun a tuan tuk rih. Pum hlainak an tuah dih hnu ah a thih ning cu a fiang te lai.”\n“Nora a chungkhar he kan i tong cang i an fanu a si/lo fehter dingin sizung ah an kal lai,” tiah a chimchap.\n“Tuni zaanlei sml 1.57pm ah nu ruak pakhat kan hmuh,” tiah Negri Sembilan palek bawi Datuk Mohamad Mat Yusop nih a chim.\nNora Anne Quoirin te chungkhar cu Malaysia ah zarh 2 caam dingin an rak tlawn hi a si i, August 4 ahkhan Nora cu a tlau. Malaysia nawl ngeitu nih Nora an kawl ni 10 nak ah ruak an hmuh hi a si.\nNora (kum 15) cu unau chuak 3 lak ah fa upabik a si.\nAugust 12 ah Nora a nu Meabh Quoirin nih “Kan fanu kong a theimi le a hmumi cu laksawng ah RM50,000 kan in pek hna lai” tiah thawng a thanh. _ NST


Esther Dawt Chin Sung Cu Skirt Tein Hla Avan Sak Bak Cu Aa!_(+VIDEO) – TIMES OF CHIN NEWS\nEsther Dawt Chin Sung Cu Skirt Tein Hla Avan Sak Bak Cu Aa!_(+VIDEO)\nEsther Dawt Chin Sung skirt te bak in hla avan sak bak cu azoh nuam kho taktak hi teh! Acutluk thiam le lam thiam cu amah bantuk hin kan lainu dang zong um chin lengmang hnaselaw laimi zong kan thang cho chin ve lengmang cang lai. Myanmar nu siseh Korea nu zong mirang nu zong hi bantuk deuh lawng te hin an tuah tawn mi asi i Sawi awk zong um ding asi lo.\nEsther Dawt Chin Sung hi arem kho taktak sii! Lainu nih bantuk thil an i tuah ve i atlak lo mi zong an um ko asinain Esther Dawt Chin Sung cu arak i tlak kho taktak hi teh! Ahlasak mi te hi amah fav myanmar hla ti bantuk khi asi ko le angeih zong anuam ngai i asak zong ahlan nak in afawih ngai cang.\nKum 1 Te Lawng Asilio Mi Pate Nih Thil Tuah Ning Bak Cu Huat Tlai Nga!_\nThailand Nungak Nu pawl hi An Hur Ningle An thluah Athat Ninghi _


Model Thin Thin Le Chaint Kay Ko Hmanthlak Social Media Cungah A Laar Ngai – ZINGHMUH NEWS\nModel Thin Thin Le Chaint Kay Ko Hmanthlak Social Media Cungah A Laar Ngai\nMyanmar Idol hlasak zuamnak ah season 3 tiang a phan kho vemi aw ttha Chaint Kay Ko hi a aw lei he pehtlai in chamh baunak tlawmpaal te a neih ruangah Judge pawl thimmi chung ah i tel kho hlah hmanh sehlaw lung donghnak a pel te hmanh nei loin a nuh ping ngia lei rian ttuannak ah kaar a hlaan cuahmah bantuk in mipi lei thazaang peknak zong a hmu bak vemi si.\nA tu lio zongah a nuh ping ngia lei rian cu peh zul tein a ttuan cuahmah mi aw ttha Chaint Kay Ko cu a nuh ping ngia sin dang hna he hmun khat te ah video tiang hmanh aa hun zeih khawh ve cang. Mipi nih an uar ngia vemi Chaint Kay Ko nih cun a phung men in model pakhat a si vemi Thin Thi n he an i tonnak kong le hmaanthlaak te zong social media cungah a hun thlah ve.\nModel Thin Thin cu kan theih cio bantuk in kei mah hna tlaaknak tel loin minta Wai Lu Kyaw nih hotel room pakhat chungah kal piin a ka sual pi hnu ah nang cu na dirhmun niam tuk tiin lam a tthen ruangah minta Wai Lu Kyaw zong cu taza a cuai tu a si bantuk in aw ttha Chaint Kay Ko he an hmanthlaak hna vun chuah ve tik ah mipi lei zong an lau ngai ve.\nHlasaknak lei lawng hmanh si loin lemcan zong a zuam ngaimi Chaint Kay Ko nih cun ‘Ma Thin Thin he kan i ton lio te ah dat kan tlai tti’ tiin model Thin Thin he hman an i thlaak ttimi cu social media cungah a hun thlah hi si, mah hmanthlaak cu a thlahnak in caan tawi te chung hmanh ah a zoh tu an tam kho ngai ve.\nCheint Kay Ko hi mi lungthiang le mi dai te a si bantuk in dawt tu hawi kom ttha tampi a neih lengah thazaang petu mipi zong caan tawi te chungah tam ngai a hun nei kho ve mi si. A tu bantuk in hmanthlaak a thlahmi cu mipi lei nih an hmuh tik ah Cheint Kay Ko hi model Thin Thin he maw a nuh ping ngia lei rian ttuan hi aa timh hnga tiah comment zong an pek len ve.\nCELEBRITY, HOME February 12, 2019 February 12, 2019 by David


2018-2019 Kum Ah Rampi Cozah Nih Chin Ramkulh A Bawmhmi A Tam Bik - THE CHINLAND POST\n2018-2019 Kum Ah Rampi Cozah Nih Chin Ramkulh A Bawmhmi A Tam Bik\nSalai Elvis| 2019 March 14| 2018-2019 tangka kum ah Kawlram chung ramthen le ramkulh 14 ah rampi (pyidaungsuh) cozah nih Chin ramkulh bawmhnak a pekmi (Grant Transfer) a tam bik tiah Chin ramkulh Citizen’s Budget fianternak cazin ah an langhter.\nRamthen le ramkulh 14 chung 2018-2019 kum ah rampi cozah nih bawmhnak a pekmi hna cu Chin ramkulh, Kaya, Tanintharyi, Kachin, Karen, Rakhine, Mon, Magwe, Shan, Sagaing, Pago, Irrawaddy, Mandalay le Yangon an si, a tam bik bawmhmi Chin ram le a tlawmbik ah Yangon ramthen a si.\nHi chungah rampi cozah nih 2018-2019 kum Chin ramkulh bawmhnak pekmi (Grant Transfer) dihlak, Ks.137 billion renglo (94.6%) a si. 2016-2017 kum ah 132 Billion, 2017-2018 kum ah 139 Billion, 2018 kum Mini Budget ah 65 Billion tiin kum chiar te rampi bawmhnak pek ning a si.\n2018-2019 kum i rampi cozah nih 137 Billion a bawmhmi cu Chin ramkulh milu Lah-wa-ka cazin ningin tuak tikah hi kum ah minung pakhat nih Ks.269,611 hrawng kan ngah kho tinak a si.\nHi bawmhnak kongah rampi cozah nih tahfung phun 6 an chiahmi a um. 1. Minung zatuak in a zok, 2. A sifak bik timi cuaithlainak, 3. Vawlei hmunhma bitkauh ning le tangka luhchuahnak kong, 4. Minung pakhat nih tangka hmuhnak (GDP), 5. Khuapi um milu sining le 6. Minung pakhat nih ngunkhuai peknak le hmuhnak tiin tah le riakhiah hnu ah rampi cozah nih Grant Transfer a pek hi a si.\nA fawinak cun a sifak bik ram timi le thanchonak kongah a hnu bik timi cu tam deuh in an bawmh hna tiah ramkulh budget kongkau tawlreltu Director U Thein Win nih fianternak a tuah.\nPrevious Hakha College English Major An Ca Cawnmi An I Palh Caah A Thar An Chimh Than Hna\nNext Thantlang TCSN Le Khrihfabu Kip Sinin Paletwa Ralzam Bawmhnak Sing 27 A Chuak


London Ah Sianginn A Kaimi Singapare Tlangval Pakhat Cu Coronavirus Ruangah Mino Phu Nih Faak Tuk An Vuak A Biachim Cu Lung A Hno Ko – Chin World News Evening\nMarch 3, 2020 Salai Van Thawngpang\nKum 2 tiang England ram London khuapi i sianginn a kaimi Singapore mi tuluk pa cu Coronavirus ruangah Mino phu pakhat nih an velh tiah amah Facebook cahmaiah a tarmi hmuh a si. Fimthiamnak ruangah London khuapi ah a ummi Singapore siangngakchia kum 23 mi Jonathan Mok cu February 24 zaan suimilam 9:15PM ah Oxford lam Tottenham Court Station pakhat ah “Miphun dang a si ruangah mino phu pakhat nih an velh” tiah amah aiawh i biachimtu The Straist Times nih a chim ve.\nVelh a tongmi Jonathan Mok cu an velhnak hliamhma faakpi a tuar i a hmai le amit hrawngah hliamhma a tuar. Jonathan Mok nih a chim ve ning ahcun ” Oford lampi i ka kal cuahmah lioah mino phu hna lak i pakhat nih Coronavirus tiah a ka auh thawng ka theih i ka hnulei hoih in ka zoh hna, Mino phu chungin pakhat nih “Nangmah pa kha na ka zoh ngam ve tih!” tiah a ka ti i ka hmaiah a ka thongh colh. Cu cangka cun midang pakhat nih “Kan ram ah na Coronavirus kha kan duh lo” tiah a ka thongh colh ve. Pawngkammi hna nih an kham len hna nain an kham kho lo” tiah a chim chap.\nJonathan Mok a rak veltu Mino pawl cu palik an rak phak hlanah an zaam manh caah atu tiang rih ah cun an tlai kho rih hna loh tiah palik leiin thawng theih a si. Asinain palik lei nih cun hi misual rual Jonathan Mok a veltu hna mino phu hi a si khawh chungin tlaih khawh kan zuam hna lai tiah an chim hleiah Jonathan Mok an vuaknak pawng i a ummi CCTV zong zoh a si cang tiah an chim chap.\nJonathan Mok cu sizungah kalpi a si i accident le emergency department hna nih an chim ning ah cun a hmai i hliamhma a tuarning hi a faah deuh caah a hmai ruh tlawmpal remh a hauh lai caah Ah a hau lai tiah Mok cu an chimh. Jonathan Mok nih cun “Zeiruangah miphun dang le vun rawng aidangmi pawl nih nehsawh thlanglamh hi an tuar? Zeiruangah kan um sawhsawh komi cu tibantukin nihsawh le mi kut ka tuar? tiah ca a post i cu ca a postmi cu 3500 nih like an pek i 2000 nih an share cang,\n“Miphun dang le vunrawng ai dangmi hna nihsawh le thleidan hi hruh ruangah si loin, huatnak ruangtu deuh ah a si. Hiti bantukin mi nehsawh le thleidan a hmang hna cu an thinlung chung i huatnak a ummi an i sum khawh lo ruangah a chuak tawnmi a si” tiah a chim.


ICC Ah Myanmar Tazacuai Ding In Nuhrin Covo Phu Nih An Hal – THE CHINLAND POST\nICC Ah Myanmar Tazacuai Ding In Nuhrin Covo Phu Nih An Hal\nSalai Aung Aung| 2018 May 9| Rohingya cung ah minung he aa tlak loin sualnak an tuahmi ruangah Myanmar cu International Criminal Court (ICC) ah a rang bik in chuahpi ding ah Nuhrin Covo phu pali nih UN Council an forhfial.\nAmnesty International, Human Rights Watch, Global Center for Responsibility to Protect le Fortify Rights timi vawlei pi huap in Nuhrin Covo kong rian a tuanmi phu pali i fonh in May 8 ah UN Council sinah bia an chim hi a si.\nRohingya pawl dirhmun hngalh ruah le hi buainak hi Bangladesh le Myanmar he i bawm in remhchun zau khawh nak dingah UN Humhimnak Council phu law kan hnu zarh ah khan Myanmar an phan.\nBangladesh ram le Cox’s Bazar i Rohingya ralzaam pawl umnak buk zong an va phan i Myanmar nih an namneh, hrem, thah le tlaihhrem nak an tuah mi sualnak hi ICC ah chuahpi a tlak tiah Human Rights Watch nih thanhca an chuah mi ah an langhter.\nFortify Rights phu zong nih Myanmar nih Rohingya cungah hin miphun cihmih ruanghloh tiang a phan kho mi thahnawnnak a tuah tiah an hmuhchuah mi kong ah ICC nih a kherhlai awk a tlak tiah an chim ve. Hi sualnak a tuah kho tiah tehte he sualpuhmi cazin hi kan i chiah dih ko. Ralkap cung lei bawi deuh an si tiah Fortify Rights lutlai Matthew Smith nih a chim.\nPrevious Thailand Ramri Um Ralzaam 70 Leng Cu UNHCR Tawlrelnak In An Khua Cio Ah An Kuat Hna\nNext Palek Chung Ahhin Upadi Lonh Nawlpek le Rianfial A Um; Doh Yee Hmu Moe Yan Naing


Breaking News; US Nih A Hun Nam Chih Cang Ko Hih! – The Cherry Par\nBreaking News; US Nih A Hun Nam Chih Cang Ko Hih!\nUS nih a hun nam chih cang ko hih.\nNihin Erywan le keimah kan i chon. ASEAN hnatlaknak phun 5 tuahtuan/ tlinter awk caah Ralkap cu namchih ding, Myanmar tlonnak nawl pek ding le ton awk a herhmi vialte he tonnak tuah awk caah biaruahnak kan ngei a ti cang ko hih.\nNihin zanlei kha ralkap ramdang vunci pa nih cathanh a chuah ve. Ralkap lei cachuah a nem deuh ngai cang. Flexible kan si ti hna aa tel cang. Thaizing ah a ralaimi thla dongh lei ASEAN meeting ah Min Aung HLaing sawm awk le sawm lo awk kong ramdang vunci vialte online in tonnak an tuah lai.\nUN SG nih Myanmar ralkap palai hrial a duh awk caah ASEAN he biaruah ding hnu ah a rak thawn diam. UN Chief delayed ASEAN talk to avoid Myanmar junta envoy.\nA luan cia cacawn ninga ah khan ASEAN chungtel ram 10 ramdang vunci le UN SG biaruahnak ngeih ding a rak si nain Myanmar ralkap thlahmi palai he innkhan pakhat chungah biaruah ti a rak duh lo caah meeting tuah lai te ah meeting cu a thial diam ko.\nThaizing ah ASEAN unau hna biaruahnak an ngei lai. Indonesia, Malaysia le Philppines hna nih cun ralkap hruaitu MAH hi a ra laimi ASEAN tonnak sawm lo ding in an lung a tling cang ti a si. Asinain chungtel dihlak hnatlak a hau caah thlam a tlin le tlin lo thaizing ah a hun i fiang lai. NUG a lam a tluang chinchin tinak a si ko hih. Credit: Saya Thawng Za Pum\nASEAN ENVOY ERYWAN YUSOF NIH SUU -KYI A THLITHUP IN A TAWNG MAW? October 11,2021 Zaanlei ah khan ASEAN Palai Erywan Yusof cu ruahlopi’in Myanmar Khualipi Nyphidaw cu Bangkok in a rak phan ti’ah theih asi i, Nyphidaw Army Airport in SAC Foreign Minister Wunna MaungLwin le General Yapih (NSPNC Chairman) le micheukhat nih an dawn.\n← Paletwa ah CNA he an i kap mi hi tuak ko. Min Aung Hlaing Ralhrang nih Lam (5) in phih in doh an kan timh!\nBreaking News; Kan Kap Hlah U, Kan Kap Hlah U, Cei Cikcek Hna Seh! →


Not about me! It’s all about You, Jesus! – Van Arfi Bangin Ceu\nJohn 1:19-34 summary\n[John 1:29- 31] Johan cu phundang tein a um ruangah mi kip nih hodah a si tiah biahalnak an ngei. Ahodah a si tiah an hal tikah aho a simi nak in a si lomi a chim hmasa. Messiah, Elijah, le Profet a si lo tiah a ti hmasa le hi nih amah Johan a sinak a faat ter. Biakam hlun ah tial mi hmangin a leh hna mi nih cathiang le phunglam a hngah zia a langhter. “Ka hnu in a ra dingmi kedan hri phoihtu hmah ah kaa tlak lo” a ti. Kha lio ahcun kedan hri phoihtu hna cu sal an si. Hi pa i a sal si hmanh aa tlak lo zia nih a faat ning le Khrih a liannganh zia a langhter. “Zohhmanh u, Pathian Tuufa, vawlei sualnak a kalpitu khi!” nih cun Khrih i raithawinak a si ti a langhter. Hlan ahcun Moses nih khuaruahhar a tuah tawn nain Khrih cu a tuahtu lawng si loin, khuaruahharnak lila kha a si. HE is #thegoodstuff. “Keimah nakin a ngan deuhmi a si, zeicahtiah ka chuah hlan in amah cu a rak um cang” ti cu Johan 1:4 chungin kan cawn mi kha a chim duh mi cu a si. Khrih hi Pathian bia a si le amah thawngin cun zeizong vialte hi ser an si.\n[John 1:32-34] Thlarau cu tthuro bantukin a ttum i a cung i aa fut kha ka hmuh”. Tthuro tahchunhnak a hmanmi nih cun lung nem zia a kan chimh. Thiang Thlarau nih a chuahpi mi cu dinnak le daihnak a si ti zong a si ve. Jesuh hi titsa in a ttum ah Thlarau lamhruaitu a herh. Khrih hmanh nih Thlarau hruaitu a herh ahcun kannih chinchap nih cun kan herh. Kan herh ning zong cu dong loin kan herh (aa fut).Ka hin thumkomh Pathian aa fianhter. Johan a fialtu Pa, Khrih le Thiang Thlarau kha tthen khawh cu an si lo nain an i khat lo zia a langhter. Hi bia hi Johan tehte lila a si. Lenglei in hmuh sawsawh le hngalh sawsawh mi thil lawng a si lo. Johan nih sunparnak kha amah caah aa laak lo – Khrih lei ah a panh lengmang.\nOne thing to take away from this week is … Just like John the Baptist, do we deflect all the glory to Jesus Christ- and not to ourselves? Do we make Jesus becomes greater everyday in our lifestyles, friends and situations?\nIt is all about worshiping.


Information about Aughnakirkafree\nÁth na Circe Fraoigh\nford of the heath hen\nAughnakirkafree Local name\nW. of the Ph. and N.W. of Clynagh forming the Ph. Boundary.\nAughnakirkafree is in Clynagh townland.


Soe Win le Min Aung Hlaing chimmi aa kalh dih cang – Chin Channel News\nSeptember 3, 2021 chinchannelnews.com POLITICS 54\nAn bia aa kalh dih cang\nPakhat nih vawlei tang tlanglawng lam kan ser lai a ti.\nA dang pakhat nih le budget kan ngei ti lo, phaisa a lutmi a tlawm tuk, biatak te in kan semrel lai a ti hoi.\nKawl zong nih (မျပည့္သည့္အိုး ေဘာင္ဘင္ခတ္) a khat lomi um ti a thlet khun.\nLai zong nih a khat lomi um ti i lik.\nti a si, Cun a dang pakhat cu\n“A little knowledge is a dangerous thing” timi Mirang nih phuntlukbia pawl an ngei.\nNihin kan ram dirhmun a si.\nChim duhmi cu hngalhnak fimnak a cheu lawng ngeih cu tih a nung tuk, fimnak taktak a ngei lomi nih power an duh tik ah\nTih a nung chinchin cang.\nHi “mithla khua” cu Siangpahrang umnak khua, Mirang in “Abode of Kings” an hei ti chinchap, minung nuai cheu hman um lonak, zei sipuazi hmanh um lonak, sakman dollar nuai thongli hrawng hmanh cham khawh hlan ah vawlei tang tlangtlawng lam le electric bus pawl kal khawhnak kan sak lai hei ti ve cu, a hnuzul pa nih le phaisa kan ngei ti lo kan semrel lo ahcun vava kan tum cang lai tiah tlang a rak au ve hoi. World Bank hmanh nih GDP hi minus kul ah a tla lai a ti i rammi sifahnak tampi nih a phak hna lai a ti len lio ah khuaruahhar in thli cung ah maw chunmang maw a tak in maw a rak tlok len hoi. Rammi sifah in sifahnak horthukpi ah thlak tluk ta a si ko lai. Mithla khua pawl nih cun… thlan hman nan i ser cia ah a tha deuh lai lo maw tiah an au hnawh hna.\nPPP timi cu cozah le private nih ram phaisa tampi dih in project an tuah tik ah a dihmi nak in ram le rammi hna caah a thahnemnak le a hlawknak a tam deuh a chuahpi hrimhrim a hau timi concept zong theih lo, muithla pawl lawng ta free in an citter ko hna lai. Kan ram dirhmun pi cu……\n“A little knowledge is a dangerous thing” timi a si diam. Sui Hingz\n❤ Connie is interested in your profile! Click Here: http://inx.lv/jUZE?h=d5511efd6f5f4ad8e4d6f949f05c0d5e- ❤\nwylniq a0814cc162 https://wakelet.com/wake/IT4IHlk92bCWjTPmCWiIy\ngeoder dd23f8915e https://wakelet.com/wake/5mviiJWOFhVV2BaK_3S4U


Australia Rammi Sinak Phung Thlennak Kong Mipeem Tampi Sivaang In An Um\nInnpiRamdang ThawngpangAustralia Rammi Sinak Phung Thlennak Kong Ah Mipeem Tampi Sivaang In An Um\nAustralia Rammi Sinak Phung Thlennak Kong Ah Mipeem Tampi Sivaang In An Um\nAustralia cozah nih rammi sinak phung thlen a timhnak kong ah mipeem thong tampi cu sivaang ngai in an um rih ko hna.\nAustralia rammi si dingin a hngakhlangmi mipeem hna cu April 20 ahkhan ruah lo piin Cozah sinin rammi sinak phung thlennak ding thawngchia an rak dong.\nHi phung remh/thlennak ding cu thla zeimawzat buaipi a si cang i thlen/remh dingin Hluttaw Niam ah cohlan a si cang.\nHi phung thlennak cu sualnak ngei phungbuar pawl le ralhrang he pehtlaihnak a ngeimi pawl rammi sinak pek an si sual nakhnga lo ding caah timhmi a si. Cun, a phan thar mipeem hna hi tam deuh in ram chung mi hna he pehtlaihnak le riantuannak an ngeihnak dingah a si.\n“Rammi sinak hi thatter deuh dingin phung thlennak hi kan thanhmi a si. Australia rammi sinak hi upat awk, sunhsak awk le lawmh awk a si”, tiah Prime Minister Malcolm Turnbull nih a chim.\nThlen dingin timhmi ning in cun zungzal um khawhnak (PR) a ngei cangmi hna hi rammi sinak sok hlanah kum 4 hngah ding, UK, US, Ireland, Canada le New Zealand mi hna ti lo poah cu har deuh in English (Miraang ca) phitnak ngeihter hna ding ti a si.\nCun, innchung tangah buaibainak (nupi le fale cung fahnak pek/kutthlaknak) a tuahmi an si le si lo, kum tlinglo ngakchia a thitummi an si le si lo ti bantukin pumpak ziaza kherhlainak tuah ding ti a si.\nHi phung thlennak hi kum 16 tang le kum 60 cung pawl le mi tlamtlinglo pawl caah cun a si lo.\nAtu ahhin Hluttaw Sang lei in hi phung thlennak kong dothlatnak an tuah tikah kum 4 hngah hau lo in le Miraangca har tuk le sang tuk in tuah awk a si lo tiah ruahnak an chuah cang i upa lutlai tam ngai zong nih an doh.\n“Hi phung hi thlen a herh, cun thlen a si hrimhrim ko lai. Thlen ding hrimhrim in kan chuahpimi a si. Kan ram ah rat dingin timhnak na ngeih ahcun Australia phung zulh dingin i tim ko”, tiah Immigration minister Peter Dutton nih a chim.\nHluttaw Sang ah Cozah nih hi rammi sinak phung thlennak kong an chuahpi rih lai, asinain atu tiang ahhin cun hi phung thlennak cu hlawhtlin lo dawh a si lo.


Trump bia a fak bak: Democrat nu MP pawl va kir ulaw nan ratnak ram kha va remh uh - The Chin Express\nTrump bia a fak bak: Democrat nu MP pawl va kir ulaw nan ratnak ram kha va remh uh\nWashington — US President Donald Trump nih Democratic party in MP a ngahmi nu pawl cu ‘a rawk dih cikcekmi le sualnak nih a tuammi nan ratnak ram ah va kir ulaw remh va bawm hna uh’ a ti bak ko hna.\nRamdang in a rami fa koko nih cutin khatin US cozah rianttuan seh tiah US mipi an chimhmi hna cu a duh bak lo.\nDemocratic party member pawl cu “Trump biachim hi miphun thleidan bak asi” tiah i fahsak takin an zai ve.\nZarhpini (US caan) ah President Trump nih, “a rawk dih cikcekmi ram pawl in a rami Democrat nu MP pawl nih cutin khatin US cozah rianttuan seh tiah US mipi an chimh lenmi hna hi amak ko.\n“A rawk dih cikcekmi le sualnak nih a tuammi an ratnak ram ahkhan va kir hna sehlaw remh va bawm hna sehlaw an i fai deuh lai,” tiah Twitter ah a ttial.\nTrump nih an min cun a thliar hna lo nain, Democrat nu MP chungin New York um MP Alexandria Ocasio-Cortez, Minnesota um MP Ilhan Omar, Massachusetts um MP Ayanna Pressley le Michigan um MP Rashida Tlaib hi a timi hna si lai ti a fiang.\nMP Ilhan Omar cu kum 1997 ah Somalia ram in Minneapolis khua (Minnesota state) ah ralzaam in a rak phan. Hnu ah Democratic party ah a lut i Hlutdaw Niam (House) ah MP aa cuh i a ngahmi si.\nMP Alexandria Ocasio-Cortez cu New York City ah a chuakmi si ko nain, a nu hi Puerto Rico ram ah a chuakmi si.\n“Pu. President, ka ratnak le zohkhenh dingin bia ka kamhmi ram cu US asi. America ah kan i tel vemi na cohlan khawh lo caah na thinhung mu. Na firtlei duh ah American thinphang in chiah nai zuam,” tiah MP Alexandria nih Twitter ah a leh.\nHlutdaw Niam (House) hruaitu nu Nancy Pelosi (Democratic MP) nih, “Trump bia chim hi ramdangmi huat bak si” a ti ve.\n“Donald Trump nih American nu MP 4 an ram ah va kir hna seh a timi hi, ‘America A Liannganter Tthan’ a timi cu ‘America ah Mirang lawng umter tthan’ a ti duhnak a rak si peng ti a lang,” tiah a nolh chap.\nUpdated on September 21, 2021 8:39 am


UN Palai U Kyaw Moe Tun Thah Timtu Minung Pahnih Caah Cun Ruahchan Awk An Um Ti Loh – Thechinlandtoday\nUN Palai U Kyaw Moe Tun Thah Timtu Minung Pahnih Caah Cun Ruahchan Awk An Um Ti Loh\nadmin August 8, 2021 Leave a Comment on UN Palai U Kyaw Moe Tun Thah Timtu Minung Pahnih Caah Cun Ruahchan Awk An Um Ti Loh\nWestchester biaceih zung i record ning ah “Phyo Hein Htut le Ye Hein Zaw nih UN palai (U Kywa Moe Tun) aa citmi motor a kee (tier) hrawhpiak i a motor lehter. Cu dih cun UN palai rian in chuak tiah tlerhkhawh /fahnak pek (asiloah) thah ding in timhtuahnak an ngei,” tiah a langhter.A cunglei Myanmar rammi pahnih hi Thailand ah a ummi Myanmar ralkap ralhriam a cawkpiaktu (ralhriam puaisa) pa nih July thla ah a rak pehtlaih hna.\nCherhchan: The Washington Post, Aljazeera\nMyanmar ramchung hmun khat ah 8888 Uprising kum 33 tlin philh lo ralkap uknak duhlo langhternak G-Z mino pawl nih an tuah. →\n← Ralhrangbu Caah Nunnak Pek In Rian Tuantu Minung Hleisarih Hna Cu Tuksum In Thah An Si


Tuluk Nih A Ttih Tuk Mi,Mipi Nih Pipe Line Hrawk Piak Cu,Mipi Tam Deuh Duh Nak In,Bia Chah Nak Tuah Si Lai – Onlinenungak\nTuluk Nih A Ttih Tuk Mi,Mipi Nih Pipe Line Hrawk Piak Cu,Mipi Tam Deuh Duh Nak In,Bia Chah Nak Tuah Si Lai\nTuluk (China) hi vawlei cungah hnahnawh nak chuah pitu ram pakhat cu si hrimhrim lai dah.Europe ram leiah US he an ni rem lo i, Asian ram chung zawngah a rem mi ram an um set lo tiding in a um.cu cu a duh fahtuk ruangah si.India he ramri kong ah an buai i, cun,south Korea,Vietnam,Janpan,Phillipine,Indonesia,Taiwan, hna he zawng ram kongah an buai cuahmah mi ram asi.\nA tu kawlram nih buainak faktuk in kan tawn lio ah, Tuluk cu kakip in a rawlh i, UN SC zawngah Veto Power a hman lengmang caah,kawl ram kong zeihmanh ceih khawh loin, a umnak hi asi.A tu-ah Arakan State in le Middle East lei in, Gas le zinan a laknak Pipeline cu kawl ram chung in,a luh caah, hi Pipeline hi kawl ram mipi nih kan khangh piak/kan hrawh piak siah cun, China cu Ei le din ah le Economic vialte hna cu,a rawk dih cawlh lai tih cu a fiangtuk mi si.\nHi thil hi a ttih tuk cang caah,zeimaw caan ah,ralkap lei ah a ttang i, a cang ah,mipi lei ah a ttan nak hi si.Mipi lei nih an tei lai ti a hmuh ah cun,mipi leiah a ttang i ,Ralkap lei nih an tei lai ti a hmuh ah cun ralkap lei ah a ttang tawn.kan hnu lei deuh ah khan ,UN SC ah Myanmar cu mipi duh nak Democracy phung in tluang tein kal ko hna seh ka duh tiin a rak chim bal cang.sihmanhsehlaw.a hnu ah ram chung buai nak a si caah,faktuk in hrem nak pek ding silo tiah a chim tthan hawi.\nA tu-ah cun kawlram Mipi nih hrem an ni timh ve cang tikah,a thin phangtuk cang i, ramri ah rakkap tamtuk a rak chiah cang hna tiah theih asi .Hi Pipeline hrawk piak nakding ah hin, CRPH nih cun, hi tihin biachak nak a tuah cang.MIpi ah mee(vote) kan lak lai i, a tam deuh duh nak in kan kalpi cang lai tiah a thanh cang.a duh mi nih cun, Yes,tiah ttila ding si lai i, a duh lo mi nih cun,No tiah ttial ttial ding a si lai tiin thong thanh nak a tuah cang.\nHi Pipeline hi an hrawk piak taktak siah cun,China mipi nih harnak an tawn hnga ding mi hi, ruah ngam zong si ti lo.. UN SC nih hremnak a pek mi nak in a fak deuh lai tinak si cu.Kawl ram Mipi nih an hrem nak hi,a ram chung mipi caah cun, ti le rawl loin thi hna seh tinak tluk si lai.Cu si caah China cu ralkap maw a ttanh lai i, silo ah MIpi dah ti cu, amah nawl siko cang Credit : CRPH\nBreaking News: Tedim Ah I Kahnak A Chuak Kho\nThawngpang: Tamu i Ikahdohnak Ah Minung 1 a Thi i Ralkap Lei in 11 An Thi\nThawngchia: Yangon Mino 19 Ralkap nih Thihdan an Pek Hna\nPoi Tuk E: Bago Ikahdohnak Ah Minung 60 An Nunnak A Liam Tiah Khua Mi Hna Nih An Chim


CHIN RAM AH CDF NIH RALHRANG 165 AN KAH THAH CANG HNA – The Chinlung Post\nChinram ah SAC Ralhrang 165 an Thi i, CDF lei Minung 30 nih Nunnak an Pek ve Cang. April 24 in June 10 tiang ah Chinram chung kahdohnak ah SAC ralhrang 165 an thi cang i, CDF lei zong in minung 30 nih ram le miphun ca ah ralhrang do in nunnak an pek, tiah CDF nih an langhter.\nSAC ralhrang ruang ah mi sawhsawh a nunnak a liammi minung 9 zong an um. Kahdohnak ah SAC lei in minung 123 hliamhma an keng i, CDF lei in minung 45 hliam an pu ve. SAC ralhrang hliamhma a pumi milu hi hinakhin an tam deuh kho, tiah CDF nih an chuahmi cazin ah an langhter. Credit: The Chin Journal.\nThawngpang Dang:Daw Aung San Su Kyi cu ziknawh a la tiah taza a cuaimi minung cu vanlei hoih in kuva hang a chami minung an si tiah sihne U Khin Maung Zaw nih a chim. Daw Aung San Suu Kyi cu ziknawh latu pawl dantatnak pohmah 55 in a hmuh tuah asi, taza a cuai mi minung cu vanlei hoih in kuva hang a cha mi minung an si tiah sihne U Khin Maung Zaw nih Mizzima media ah a chim.\nAung San Suu Kyi cu a tu lio ah pohmah 2 in taza cuai a ton lio asi. Aung San Suu Kyi he Naypyidaw Sipin lei Myodawwon a si mi hna Dr. Myo Aung le U Ye Min Oo cun U Min Thu hna zong ziknawh lak ruang ah tiah taza cuai an tong ve. Thawngpang dang a si. A Hmasa Bik Ah Hi thawngpang hi khuami pakhat nih kan thanh piak, thla kan cam piak cio hna sehlaw an ti caah kan rak tarlangh mi asi.\nRalhrang tampi an khua ah an phak caah khua ning in an zam dih ngawt cang ti asi. Kan khua, Mualkai ah ralhrang tamtuk an rak lut, an dihlak in 120 hrawng cu an si ko lai. Ram lak, Lopil lei in an rak ra i khua chung le a pawngkam ah an um dih. Khua mi cu kan dihlak ngawt in zam a si ko cang. Mino a hohmanh khuachung ah kan um ngam ti lo.


Posted By: chin11news December 9, 2020\nPresident Trump i “American First” policy le America mipi nih Tuluk ram hmuhning lungput ai thleng cuahmah ve. Trump le Joe Biden cu Tuluk ram kong ah na derthawm tuk tiin pakhat le pakhat an i soi veve. Joe Biden nih a tei hmanh ah China ram he pehtlai in US dirhmun cu ai thleng tuk lai lo tinak a si.\nRal Kik (Cold War) tiin auhmi zong hi Ral Lin (Hot War) or ral i tuk taktaknak hrial khawhnak lam a si. Zeicatiahcun USA siseh China siseh ral i tuk taktak ding an duh veve lo. Dwight Eisenhower’ (Former US President) nih “Ral tei khawhnak lam pakhat cu ral tho lo dingin kham hi a si” a ti. 1957 ah Eisenhower’ nih a chim chapmi cu “Cold War cu ralkap/ hriamnam òhawnnak he doh ding, asinain vawlei pi nih Communist pawl nakin a òha deuhmi an si ti in kan mah lei ah an i tel duh nakding in um ding” a ti. Christopher Clerk nih “Cold War tiin kan auh ruangah ralpi taktak a chuak lai lo tinak a si hlei lo. Theih lo kar ah Ralpi he kan i tawn kho (it is possible, unconsciously, to stumble into a conflict” tiin ‘The Sleep Walker’ timi a cauk ah a òial.\nMike Gallagher (Republican representative for Wisconsin’s 8th congressional district) nih THE WALL STREET JOURNAL ah “China he Cold War kan i do cang tiin America politician hna le mipi nih kan theih kan pom ding hi thil òha a si. Zeicatiahcun, timhtuahnak le palhmi remhnak lam a si. China nih a kan zuamcawhnak le a kan dohnak a sau tuk cang ko nain America ram nih zeihmanh a si lo bantukin kan i umternak a sau tuk cang. Cutin thil a si komi cu al (deny) i sungh (defeated) nakin cohlan i tei a òha deuh saumau” tiin a òial.\nTuluk ralbawi Colonel Qaio Liang le Colonel Wang Xiangsui nih an chuahpimi theory cu “Raltuknak hmunhma ai thleng cang, ralkap pawl i kah i tuknak hmun timi a um ti lo. Mipi khuasaknak hrimhrim hi raltuknak hmun a si cang. Minung khuasaknak vialte hi a kenkip in doh, nawnnok le dohnak cu hriamnam le thazaang vialte hmang in ral cungah tuah a si te lai. Hmunkip ah raldoh a si lai caah ralkap le mipi kar ah a òhentu (barrier) a um ti lai lo. Raltuknak hmun cu rel cawk a si lai lo: pawngkam, chawlehnak, nungphung, chawva, upadi in action lak tehna an i tel lai.”\nCold War I cu US vs Soviet Union a si i Soviet Union nih US le US he ai kawmmi ram (allies: NATO, ANZUS, JAPAN, etc..) hna he Nuclear weapons in aa zuamcawh khaw nain, fimthiamnak le sipuazi le a dandang òhanchonak le lamthar sial (strategic) lei in a zuamcawh kho lo, tamtuk in an i thlau caah kum saupi a zuamcawh kho lo i Cold War1 cu America le Allies pawl nih teinak an hmu. Asinain, Tuluk cu Soviet Union bantukin ram komh in a dirmi a si lo caah fawibai in òhencheu ding hi a si khawh lo hlei ah China cu ram rum sinak le òhanchonak ah US a zuamcawh khomi le kum zeimaw ahcun US nakhmanh in ram rum deuh ram òhawng deuh a si khomi ram a si.\nCold War I lio cu US le Soviet Union kar ah pakhat le pakhat i pehtlaihnak, thil serchuahòinak a um lem lo ruangah i ral le i doh, i khenkham (Sanction or Trade ban) duh paoh in tuah khawh a si. Asinain, US le China cu Trade le Economy ah pakhat le pakhat an i pehtlai (interdependent), an òuanòi mi a tamtuk caah khenkham (sanction) tuah ding le phihkhar (block) tuah ding hi thil fawimi a si ti lo. Tuah ahcun a tuahtu zong tuar ve ding dirhmun an phan.\nAtu cu US le Nitlak ram hna nih China lawnglawng rinh in thil serchuah hi ram humhimnak caah òihnung a si zia le ralring tein investment le thil tuah ding a si zia an fiang cang. 2018 kum in Australia acoza nih 5-G network ah Huawei tel lo dingin a kham. US zong nih a kham. US request nakin Huawei Finance Director Meng Wanzhou (Huawei Founder Ren Zhengfei fanu a si) cu Canada nih an tlaih. US nih pressure a pek i UK zong nih a kham vecang. US le Japan le a dang Western ram hna nih an company pawl China ram in òhial ding an ruah/ timhtuah pah cang hna (decoupling). (Huawei le 5 G network kong hi article pakhat òial tlak a si). Part III pehding Catialtu: Pa Hmun


Kan Lainu Rebecca Zahau Thihnak Kong Hi A Rak Fak Tuk E : Laiholh Tein A Dongh Tiang A Um (+Video) – FIAKFAIROCK\nKan Lainu Rebecca Zahau Thihnak Kong Hi A Rak Fak Tuk E : Laiholh Tein A Dongh Tiang A Um (+Video)\nMah thawng hi kan hnu deuh teah khan kan vawlei cung pi theih in a lar taktak mi a si, Kan laimi thihnak chungin vawlei pi huap in a lar kho taktak a thawng nih kan vawlawi a cul dih cikcek ko, a hmu rih lo mi kan um caah laiholh tein leh mi fiang tein theih khawh a si van zoh tthan hna usih.\nRebecca Zahau cu kum 2011 ah ning cang lo tuk in a thi i, hlathlai tu pawl hna nih dawthlat nak an ngeih tik ah mah le mah i thah le midang nih thah mi kongah sihni le dihni bia alnak a chuak.\nA voikhatnak San Diego Sheriff biaceih zung ah Rebecca zahau cu mah le mah i that bantuk in bia caih a rak si. Asinain a thih ning ah mah le mah i thah a si kho loh a timi sihni hna nih cun Civui Court ah a case an zoh tthan i Civil court nih bia a khiah ning cu a tanglei Video bantuk hin a si.\nVawlei cung mi vialte zumh ning le ruah ning zong ah san Diego Sheriff Department hi 100% bak in ziknawh phaisa hmangin an ka an huh ti hi an zumh ning a si, Civui Court nih zeitindah Rebecca Case a tawlrel tthan zoh hna usih.\nA Video cu a tanglei ah Part 1 he part 2 he kan van chiah chih hna.\nPart 2 nak zong a tanglei ah kan van chiah chih.\nThawngpang dangrel chap >>>>>\nIsrael miphun chungin a tlaumi tuu kha kawl hmasa cang hna si. thechinlandpost


USA Hniarlawn Nih Bual An Co\nLungrawn e, khua kil vaal no mi hna,\nNan sual thawng lawng leem 'thang lai lo,\nZaang cuai bual kuung dir ni ah cun,\nKhuachin tluang dang vaalhawi mi zong,\nZei bang lung ther leen hna dekmaw!\nPi Hniar Zi\n2009 kum Lai Phunpi Ni ah khan Hniarlawn le Halkha ipaih an irel i an tlolh. An siaherh a zual chin i tukum 2010 kum cu ipai hrimhrim ding in an itimlaam. USA khua kip um Hniarlawn an icah dih. Texas, Michigan, Virginia, New York, Washington in an ra i Indiana i a um cia he minung 20 hrawng an itim. Halkha zong cu an icah dih ve, Khuahlun he Khuathar he. Inn kip an leen hna. Paih an fial hna. Minung 20 hrawng cu an si ve.\n2010 February 19. Khual cu an phaan. An phanh aa khat dih. Indianapolis i Sycamores Apartment complex hi USA Laimi umnak hmunpi bik a si. Cu i a laicer ah cun mah cattial tu hi a um. Mahka inn hmai ah cun an mawttaw an toh. Khua a mui. Paih tlangtla Pu Van Uk (Hniarlawn) le Pu Ang Cung (Halkha) le Pu Rual Bik (Ngalang) nih an kut an ra tlaih hna. Pu Ang Cung nih bia ttha ttha le forhnak a chimh hna.\nAthaizing cu Indiana Chin Community hruainak i tuah mi Lai Phunpi Ni ah biachim le laam tehna tuah i, mah dih cun caan a um chung paih tuah ding a si. An ingaih tuk cio. Khual he lai he, Mirang he Lai he, nu le ngak he, naupuak he an or cio. Indiana Chin Community hotu Pu Za Bik nih paih bual co ngun ttaang oih le tangka thong khat a kamh hna.\nHniarlawn pawl cu tlangval lawngte ngawt an si ko. Kap Tawng, Duh Ceu, Peng Awi, Nawl Peng, Ceu Ling, Tum Sang, Tin Mawng, Hniar Awi, Hniar Hlun, Ngun Hmung, Ram Tling, Hniar Peng , Nawl Ceu, Tial Hmung, Tha Hmun, Awng Nai, Lai Hu, Ceu Bik, Hrang Kio, Bual Cem, Lian Mawng, le a kilhkamh hna tu patung Zing Ceu, Tial Kung, Cung Kam, Pu Zing Herh, le Pu Tin Tawng; paih tthawng lawngte. Mah hna chung ah hin Kap Tawng, Ceu Ling, Ngun Hmung le Ram Tling hi kan rinhcanh nawn mi an si.\nHalkha lei tu cu pa tthawng lawngte. Khuathar pa tthawng ah Thang Lian Mang Texas ah an von cah. A naupa he an hong. Bawi Hnin zong a hong. New York lei in kumtling lo pa khat. Kaadang in Khuathar lawngte pa 6 hrawng. Khuahlun cu Indianapolis um ngawt an si. Paih tthawng minthang thang: Tin Hre, Sang Hram, Tha Biak, Bawi Hmung. An naule ah Van Lal, Tial Uk, Run Hnin, tehna. Bualco cia le min ngei cia lawngte ngawt an si.\nAa pai ding pawl. A tthu mi hi Hniarlawn, a dir mi hi Halkha.\n2010 February 20: Paih bual ah cun Lai pasal ttha ttha an iher ko. Paih tlangtla bik Van Uk. A bawmtu Siang Herh le Rual Bik. Ang Cung nih tawl a rel. Bual ah cun an iher ko. An dingdawng le an muisam zoh ah kan thla a phang hin lo. Van Uk cu Mang Chum le Caw Uk tehna he a rak ipai tawn mi a si. Paih bual cu Pu Ang Cun nih a von hon.\nHniarlawn Hniar Awi le Halkha Tial Thang an chuak colh. Tial Thang nih thaalo in a ciim. Tial Thang cu Halkha Khuathar Tawk Cem fa a si. High School a kai nak ah Wrestling champion a si. Paih a thiam lo nain a tthawng ngaingai i midang pa thum a ciim rih hna. Hniarlawn Tin Mawng a va chuak i Tial Thang cu a va kherh. Midang pa thum a tei rih hna.\nMahti cun Halkha le Hniarlawn cu peh thluahmah in an ipai. Akarlak ah khuadang an chuak pah, pakhat pahnih. Halkha Tial Uk nih pa nga a tei hna. Tum Sang he an ipaih lio ah “Ka sam a ka hnuh” e a ti. Mah lecangka cun a pa nau Pu Ang Cung a tho ciammam i, a bia cia zong a leet dih. Paih thawk lai ah, 'Nawl ngei tu bik cu paih tlangtla le a bawm tu an si lai' ti i an rak suai cia mi cu a thanh i, Tial Uk a tluk hnek ah cun, nawl ngeih nak sang bik a ngei tu cu “amah” ah a chiah. An caak nawn.\nHniarlawn Tial Hmung a chuak ve i, a voi khat paih chuah ah, pa thawng tthawng pa li a hrilh ve hna. Tial Hmung cu Hniarlawn Tha Bik fa a si i hika i High School a kai nak ah ziaza tthat ah pakhatnak laksawng a hmu mi a si. Cun CYO zaanglek zuamnak i pumpalulh chuih ah Indiana CYO in kawlbawh a si. A muidawh ko kan izohthla i 2010 Lai Phunpi Ni e-card zong i cuanter le kan miphun minung thong hra lengkai a muithlam rak hmuh mi a si. Ipai bal hlah kaw a paih tthawn kan hngal lo.\nTial Hmung cu Halkha Van Lal nih a tei. Van Lal cu Tluang Hlau nih a chuahhnawh. Tluang Hlau cu Lai Phunpi Ni Halkha i minung 17 (an ti rua) a tei tu a si. Van Lal cu Ramkomh Ni Halkha i bual a co bal mi a si. An ipai i Van Lal nih a tei. Van Lal cu Hniarlawn Kap Tawng nih chuahhnawh i thaalo tuk in a tei. “Mahti tuah i a ka tuah mi an um bal rih lo” a ti ve, Van Lal nih. Kap Tawng cu Bawi Hmung nih a chuahhnawh.\nAn itlai i zohcimlo an si. An pumrua le titsa le dingdawng a ttha tuk veve. An mui nih le aa dawh tuk veve. An thinlung a ttha tuk veve fawn. Hihna pahnih thengmang zaanghriim i iton ka ti. Bual an dawh kho tuk. Ka duh tuk hna. Bawi Hmung mah tluk pa tthawng minthang nih cun Kap Tawng cu khel hmanh a thlak lo. Tin Hre a chuak\nTin Hre cu kum 14 a ti in Halkha ah bual a co i Lai Phunpi Ni Halkha le Thantlang ah bual voi 4 hrawng a kir cang mi a si an ti. A upa nawn cang nain a thazaang kan zumh tuk rih. Bual co kho rih ding zong a si. Atu hnu ah bual hei co rih seh law vok tal cun lawmhpiak a phu hnga. Hniarlawn Kap Tawng (kum 20, 165 lbs) he cun an itlai i Kap Tawng nih aa rauh tuk lo. Tin Hre zaang tthat lio i mi a rak tei tawn hna bantuk a si ve. Tin Hre cu a kir i Khuathar Thang Lian Mang a chuak (200 lbs). Thang Lian Mang cu an kuul mi a si. Tei lo ding ah an chiah nawn lai, anmah lei nih cun. Kap Tawng nih cun a ngamh tuk cia. A chuah cun a zaa aa zau, Tin Hre bang in.\nKap Tawng nih cun ttih naisai lo langhter in a hnge aa thlir ve. An itlai i Thang Lian Mang nih thahnih danh kanh in ser kaw a ti kho lo i amah tu a hloh. An tho tthan i zeitin dek a ti i a thluk ve. Kap Tawng nih a von thluk tthan. A tei bak tiah ruah cio a si; na’n paih tlangtla nih beh ah a chiah. Kap Tawng cu a tha a dii tuk cang. A celh ti lo. Kir a duh cang. Bual leng in an thlauh. An itlai tthan i a cawl zuam ti lo. Thang Lian Mang tei ah a tla.\nHniarlawn Tha Hmun a chuak. Tha Hmun le Thang Lian Mang cu liim le vom bantuk an si. Tha Hmun nih duhsah in ka ngiar lengmang lai i ka tthuat te ko lai ti aa ruah. Thang Lian Mang nih cun kaa rauh lai lo tiah aa ruah lai. An ipai, zoh ko hna u.\nTlawmpal ah Thang Lian Mang cu mualpho in a tha a baa cang. A celh ti lo (maw aa titer dek) i a kir. Halkha Sang Hram a chuak. Tha Hmun he cun an itlai lengmang ko. Upa cang kaw a lungduh a tuah kho ti lo. A ni lengmang. Tha Hmun nih a tei. Halkha Tha Biak an hlam ah a lo diam cang. Khuathar Nawl Khar a chuak. Nawl Khar cu tuanlio pa tthawng taktak ve, minung tampi a tei tawn mi a si ve an ti. Tha Hmun he cun ipaih ding a si; nain paih caan a dih sual lai ti phaan ah Tha Hmun cu Ngun Ceu Ling nih a chaan. Ceu Ling nih cun Nawl Khar cu cakei sa laak in a laak. Khel khat a vuak ah Nawl Khar nih a kut voi khat a tlaih. A tei ah cun akuh in a kuh cang. (Nawl Khar cu Hniarlawn a kan kom tuk mi a si e an ti, Hniarlawn mi nih).\nHalkha cu an dih. A chuak tu an um ti lo. Hniarlawn cu aa pai manh lo mi minung pa nga/ruk an taang rih. Ngun Ceu Ling cu le aa pai manh lo ti awk a si rih. Ilawmh tuk ah Hniarlawn Hrang Kio nih a va paih. Aho hmanh nih an zoh ti hna lo. Paih tlangtla i ‘Paih a dih’ ti thanh lo pi in paihzoh mipi vialte an tho i an au dih i bual ah cun an luut dih i paih cu a dih ko. Ka ni leen.\nHniarlawn Cinzah Ngun Ceu Ling nih 2010 USA Lai Phunpi Ni paih bual cu a co.\nNgun Ceu Ling (Rian Hre fa) i atu paih bual a co hi a van tthat bia sawh sawh a si lo. Ceu Ling cu a ngakchiat lio ah paih a thiam taktak mi a rak si. Aa paih ah pa thum, pa sarih, pa kua tehna a tei i, Lai Phunpi Ni Halkha ah 13 a tei bal mi a si. Atu cu a titsa a khat tuk cang. 180 lbs hrawng a si. A fit rih.\nNgun Ceu Ling bual a kir tiang ah hin Hniarlawn patthawng an taang leen rih. Ngun Hmung le Ram Tling zong an tthu ko. An ipai manh lo i an sia a herh leen. Biana ah khin, Hniarlawn pawl cu Halkha nih hei tei dih hna seh law, bual an co rih hnga lo. Hniarlawn a daw mi Lai pasal ttha ttha pa hnih an um rih. Hniarlawn Zing Meng inchungpa Ceu Hlei Thang (Zephai pa tlang pi) le Khuabung Van Ceu Mang (Lai pachuakthiam). Sihmanhseh, chuah nak caan a um ti lo.\nPuai a dih cu ttim hrawng si cang kaw, kan inn ah rawl an dap ta i, paih kong icaih nak ah chuah cio a si. Paih tlangtla vialte le Hniarlawn vial le Halkha Bawi Hmung (Sang Cem pa). Thanuam bia va iruah cio a si. Zu zong an hun i tlenh cio cu a si; nain an ding theng cio lo. Biaruah i an chim mi:\nPaihtlangtla Van Uk: Paih zoh mi (mipi) an hmurka aa dawh tuk. Bia dawh lo pakhat hmanh an chim lo. Mi tha an peek hna zong ah bia dawh tete an hman. A nuam tuk ka ti. (Miphaanthar a si.)\nPaihtlangtla bawmtu Siang Herh: Kan naule an ttha tuk. Paih tlangtla hi kan palhnak zong a tampi ko lai nain aho i buai hnawh le ‘cu-kha’ ti kan tong lo.\nPatthawng Bawi Hmung: Mah kan naupa (Kap Tawng) kha cu izuam seh. A kum le a no te rih. A pumrua le a ruangram nih a ttha tuk. Paih zong orh he keh he a kan laak ko. Amah lengmang nih a kan laak fawn. Mah bantuk kha an har ngaingai.\nMah biaruahnak ah cun Halkha pawl zong cu an ra i an paih mi he cun khu le phak in bia an iruah. Khua doi zawn an thei lo. An ipaih khawh cu an ilawm tuk. Lungtlinlo bia pakhat hmanh an chim lo. Thinhong zong an um lo. Lungthiangte le lungtthate in an ihawikom. Aa dawh kho tuk. Mah cu a si; paih cu dawt nak kan ti mi cu. Aa hua mi an ipai bal lo. Aa daw ding mi lengmang an ipai. Ihuat ruang i ipaih a um bal lo bang in, ipaih ruang i ihuat a um bal lo.\nTutan paih ah bualco cu $1000, tam bik tei $500 ti a si. Paih dawh bik laksawng a um lo ai tiah minung pahnih nih an ser chom i, Kap Tawng aa paih hlan ah Tial Hmung an uar tuk lung in an pek cang. Asinain, atutan i minthang bik cu Kap Tawng a si. A paih mi (pa tthawng tthawng cia) nih, “Kap Tawng cu atlaih tlaih khawh ding a si lo” an ti cio dih. Indianapolis cu paih kong le Kap Tawng kong lo zei te an icaih kho lo. Kap Tawng cu mithi Hniang Uk le Sai Thlia fa a si. Dallas (Texas ah a um).\nKan sia a herh nawn mi pakhat belte cu Peng Awi aa paih lo a si. Tlangvalka 5' 7" hrawng a si i paih ser tu nih ngakchia tuk deuh in an hmuh rua. Paih ithawk ve seh ti kan duh ngaite nain atu tan cu paih lote'n meng 900 hlaat ah a kir ko.\nAtutan Indianapolis i Hniarlawn le Halkha paih cu ro a ling kho ding a si. Aziah tiah, (1) Lai Ram hmanh ah mah tluk paih zoh nuam kan hmu bal theng lai lo an ti cio; (2) Tluangte’n paih a kal i aa dawh tuk an ti cio; (3) Ttaang iton a har i atu tan ttaang aa tong mi hi azohtu vantthat ah a si an ti (4) Atu tan bantuk hin cun mi an tling theng ti lai lo (5) Halkha khuahlun le khuathar ibawm i Hniarlawn paih a um bal lo; cu i Hniarlawn i tei dih zong a um bal lo i, a um bal ti pek lai lo, an ti.\nCattial tu: Keimah cu Hniarlawn ka si. Atu tan paih i a ra mi Hniarlawn hi an 'ka pu' a ka ti mi (ka ni fale i an fale chin). le 'ka pa Hlun' a ka ti mi lawngte an si. Ka tupale hi ka hmuh bal lo mi zong an um. Atu tan hi kan ihmuh a si. An mui ka hmuh ah kaa lawm tuk. A lungput le an ziaza an ttha tuk. Zu ding hleng lo, sual ruat hleng lo tehna an si. An muisam nih ciikawr an langhter. ‘Anih hi anih kha a lo’ ka ti. An phanh ah hin kaa lawmh ka chimh lo. Atu zong an hngal lai lo. An kal i ka ngaih a chia. An caam a tawi tuk in ka thei. Ka ngai colh hna. Ka hlam colh hna. An thazaang a tthat lio paih ka zoh i kaa lawmh lio mithmai tu hi cu philh awk a ttha ve lo. Hmuh sunghar zong a si ve (mah tluk i ka nih hi a har, acung i khi).\nHmailei caan hi cu zumh cia khawh a si lo e an ti i, hmai kum ah zei a can lai kan hngal lo. Tukum i nuamte i paih kan tuah khawh hi micheu ca’h chanchung philh lo awk a si ko lai.--Ceu Hlun\n[Video hi Youtube ta an si i Kawlram in nan zoh kho maw zoh kho lo dek. Nan zoh khawh lo ah cun ceuhlun@yahoo.com ah cakuat in chim u law phundang in kan in tuahpiak hna lai.]


CNF mawhchiat can asi lo. Mipi nih pei tu bantuk in tha kan rak pek hna lo cu! – The Cherry Par\nCNF mawhchiat can asi lo. Mipi nih pei tu bantuk in tha kan rak pek hna lo cu!\nNa tah hram thawng Kwepa theih ter hlah mu!\n2000 Kum in CNF caah nu ka si ee ti loin khua ramkip ka nau le he kan vak. Khuaram kan cul. Krihfa bu, khuatlang hruaitu mit ah va cek tia hmanh in hmuh kan rak si lo. Cheu khat ahcun inn kai hmanh sianh kan rak si lo. Awk awk fak fak in CNF arak dir. fund Kawl tu zong awk hlawh kan rak lo. Hmurka chia zong tampi kan rak in.\n2005 in 10 karah cun US lei minung an vun karh. A vun thawng hnik cang. Chinland club a hung chuak. Nain CNF meeting Sihmui Aizawl ah supreme council chan kan pale tling khitkhat meeting kan rak thu hna. Theisein peace agreement minthut lai can arak si.\nMeeting chungah mah bia hi ka rak chim. Peace talk cu kan tuah zongah “Ralkap cu hriamnam khawhnak caah can an hman lai. Acan a rem in Anna lak thannak can a zoh lai. Asi lo le ASSK a tuan khawh tilo cun Anna an lak than ko lai. A Zei an va tuah zong ah hi can chungah hin CNF zong hriamnam le Ralkap sersiam kan herh.\nKan Ralkap hna hi Kawlram ralkap bantuk in hlawh tha Te pek i thawng ding in Rian pakhat bantuk in recruitment kan tuah a hau. Hlawh tha tein an neih i family tiang dirh kho in an settle khawh tiang in system ngei tein rian pakhat ah kan ser a hau ka rak ti. Asi nain Nubia cu arak man lo. Supreme council member kan pale cheu khat nih arak chuak. Capo tu ah arak saimi zong an um.\nKa tlun in indianna khawmpi ka va zawh. Conference ni asi lo le khawmpi chung ah minute 20 Te tal biachim nak can ka pe ve ko uh tiah ka rak hal. Asi nain zan pumh dih hnu ah khuakip in arami nubu upa chim te hna tiin pumh dih hnu can ka hmuh. Kan nule cu Thaizing hla remh ding cawng ding an si caah minute 5 can ka rak ngei nain pumh tian lio si kaw hna a chet tuk i minutes pathum hmanh chim khawh asi lo. Thli lak ah a lo dih.\nMithli Te he Texus ka lan. GCCF conference arak zawhmi tlawmte sinah ka ca tawm chung in tlawmpal ka kuat hna. CNF ah timhtuah le Ralkap recruit kan herh zia mino nupa hruaitu thong tampi sinah chim kho loin mithli he khua ah ka kir. Mah lio can ahcun Vulei ramkip Chinmi umnak ah CNF nak in India unau an rak sung deuh. Tu cu kan harnak ah dawtu an si ve ko. Bawipa timhmi zong asi kho ko.\nCu hnu ah CNF cu ramkip khuakip Krihfa bu le nubu Kip le pumpak Kip nih dawtnak a thang ko nain Ralkap recruit tuah kho ding in tu bantuk hin thangphoknak arak herh tuk mi cu kan rak ngeih cio lo in a lang. second or third important ah kan chiah cio bik ko rua.\nDream ka rak poimi a tlamtlin lo ka ruah ah Israeli Nu ral tha Pi Gold Damaire ka hnah a chuak. Anih cu Israel independence kong ah $10 Te he Chicago airport a tum nain Jews pa pawl le mipi nih achim phuan nak hmun an pek i a bia zong an ruah piak ngai.\n2011 in 20 tiang Ram a dai. Mipi kan hna ngam. Mah Thanchonak innlo hnipuan khuatlang kan ser. Miphun Ralkap zeizong Kip in thazaang a fek lo. Hlan lio can ah khan kan Ralkap hi rak tim tuah deuh hna usih law cu nihin ahcun kan thawng ve ko hnga. Atu ahcun Ram sining nih a kan nokchih cang. An si khawh chung in an tang an cawl ko bu ah a hlan tein hram kan rak phumpi ti hna lo.\nKan ing kan tuar ko. Kan mithli a tlak tiang ral nih khatlei khatlei a kan nok. Mipi kan lung fim ko cang seh. Can a um ko rih. CNF mawhchiat can asi lo. Mipi nih pei tu bantuk in tha kan rak pek hna lo cu. CDM hnu ah thih khuhbahceh in an cawl cang. Mino a thawng in thla tlawmte chungah hriamnam khon cia mi um lo buin heh tiah hmai an nawrpi ko hna.\nHriamnam damh chom an ideih lo. Training kai chung experience zong a tawi tuk. A Kum Kum in training pekmi le hriamnam khat thup in ronhmi ral chia hrang an dirh onh ngamni Chin pasal tha thinlung tu hi 100 ah 200 thlop rih ko hna usih.\nHmailei can tampi chan tampi a um rih. Kan tah hram thawng kwechia nih thei hin hna hlah seh. Tu hi cu kan Ralkap mawhchiat can asi lo. Mipi tu hi Kanmah le Kanmah kan i mawh chiat ding asi. Miphun caah Thil biapi bik biapi ah kan rak chia lo cu ta. Kan Ram sining cu 1962 in 1970s le 1988 base in kan hmuh cia dih asi. Kewchia cu Anmah ziabon asi lai ti hi general cun kan fiang cio ko cu mu.\nCDF zong CNF he 100% kut sih in Chin Revolution Army min puitling bunh in Chin Ralkap bu nganpi ah ser hna usih law zeidang vialte nakin Chin Ralkap a nganmi le a thawngmi sersiam chin izuam rih ko hna usih. Atu ahcun kan tap kan hram. Thaizing ah Ni a chuak Te ko lai.\nNa tah ai hram thawng maw kewpa theih ter lai ci mu. Chin Miphun Cu Kawlram Funtom tu kan rak si. Bawipa dawtmi a kawlmi a sersiammi Miphun kan si. Tang ti rih usih. I mawh chiat hlah usih. Can tampi a um rih. Tap hlah. Na lung tu thawng chin ko seh. Credit: Sayamah Sui Chin\n← Zaw Min Tun Nih Vawleipi Hlen A Kan Timh Than Hoi, Maw Zawng Me Lung Phu!\nCNA le CNDF nih Lumbang khua pawng ah ralhraang motor phu bomb panga in an puah hna i ralhraang pahnih an thi! →


Uk Ling Thang Le Biak Hmun Sang Champions An I Cuh Lio Zoh Duh Mi Caah Video – Chin World News Evening\nSeptember 1, 2019 Salai Van Music and Videos\nLaipaih Champion, Dallas-i an tuah mi ah Biak Hmun Sang le Uk Ling Thang champions an i cuh i, Uk Ling Thang nih a tei caah champions taisawm a co. Biak Hmun Sang le Uk Ling Thang final an i paihnak video zoh duh mi caah kan rak chiah. A tanglei bik ah video um lai. Photo- credit: CCN\nRelchih: Minung Loin Pathian Hi Pathian A Si Kho Lai Lo-Pope Francis: Pope Francis biachim nih fak taktak in theologian le philosopher hna karlak ah biaalnak a chuahter. Pope nih a chimmi cu ‘minung amah lawng in umter hi Pathian sining a si lo’ tiah a chim. A chim thanmi cu ‘ka u le ka nau le ka farle hna, kanmah lawng in kan um bal lo.\nPathian nih a kan hlat caan a um ko lai, Pathian nih a ka um pi lo tiah kan chim caan zong a um ko lai. Asinain Jesuh Khrih thawngtha nih a kan chimhmi cu ‘kanmah (minung) loin Pathian a um kho lo. Minung loin Pathian hi Pathian a si kho lo’ tiah a chim.\nPathian hi kanmah loin a um kho lomi a si. Hihi thil thuk tukmi a si. Minung loin Pathian hi Pathiam a si kho lo. Hihi Pathian sining a si caah Pathian nih minung a kan dawt tuk. Zumtu nih cun zungzal in Pathian hi kan i bochan ding a si. Jesuh Khrih zong nih Pathian sinah panh lengmang ding in a kan chim. Bochan tlak Pathian a sinak theih ding in a kan duhpiak zungzal tiah a cawnpiak han. Pope biachim nih biaalnak fak tuk in a chuahter.\nTheological professor John Paul Meenan nih a chimmi cu ‘Pathian nih minung a kan herh lo. Pathian he kan i pehtlaihnak cu zungzal Pathian, Fapa, Thiang Thlarau a sinak cungah aa hngatmi a si. A dong kho lomi dawtnak Pathian a sinak in a kan dawtmi a si’ a ti. Ref: TCP.\n2019 king of Championship Paih Biak Hmun Sang @ Uk Ling Thang\nPosted by Global Chinland on Saturday, 31 August 2019\nVideo-Credit: Chinland Daily News\nPu Ca Awi A Mawttaw Pahnak In A Thi Kongah Fianternak Kan Vun Tuah Than Palhmi Tete A Um Caah


PASAL CIAMMAM: SALAI LUNG THLI TUM BIACHIM CU UAR A UM TUK HRINGHRAN – The Chinlung Post\nSalai Lung Thli Tum lungput le ruahnak hi cu apical ko. Uar hrimhrim aum tuk. Sungh zongah tuarzia le a inzia a thiammi pasalttha asi. Theihcio bangin tutan Kawlram thimnak ah Salai Lung Thli Tum cu Independent dirhmun i, Thantlang ah aa zuam mi asi. Minung tampi nih zumh ngaingai mi pakhat zong asi.\nNaihrawng hrang thawngpang he vun cuanh tikah tutan a nihnih teinak ahmuh lai tiah minung tampi nih rak zumhmi hna hi ruahlopi in an tla lengmang. Hi konghe pehtlaiin Chinmi vialte hna nih kan zumh taktak mi le teinak hmuseh tiah kan ruah in kan zumh Aung La Nsang cu teinak hmu loin a sung diam. Culawng siloin thil pakhat a um rih.\nUS President Donald Trump zong Chinmi minung zakhat ah 80 nih cun teinak hmuseh tiah kan ti dih. Sihmanhsehlaw ruahning bantuk in thil akal ve ti lo i, a tuhi sunghnak nganpi nih ahngah cuahmah. Salai Lung Thli zong teinak a hmu lai tiah ruah le zumh asilawng siloin amah hrimhrim nih teinak ka hmuh lai tiah ai ti ve.\nAung La Nsang zong nih teinak ka hmuh lai tiah aichim ve i, Donald Trump zong nih teinak ka hmuh lai tiah aiti ve. Hi hna pathum hi tutan ah khuaruahhar ngaiin an dirhmun a vun i thleng. Hi konghe pehtlaiin amah Salai Lung Thli Tum hrimhrim nih Aung La Nsang le Donald Trump kong a vun langhter ve i, a vun i tahchunhnak a cabia in kan hmuh khawh.\nTutan Salai Lung Thli Tum nih a sunghnak konghe pehtlaiin cabia attialmi cu Aung La Nsang zong a sung, Donald Trump zong a sung, Cun kei zong ka sung ve tiah a chim. Tuzan thok cun lungdai te le mitkuh cim tein ka it cang lai tiah a chim. Nungak leitu ka kawl cang lai tiah achim chih. Salai tutan asunghnak hi amawh hrimhrim lo. Aruang cu lakhruak phun in ai zuam caah asi lai timi zumhnak a um.\nHitihin Salai Lung Thli Tum nih a timeline ah cabia attial Aungla a sung, Trump a sung, kei zong ka sung ve. Tuzaan thawk cun mitkut vuai loin mee ka kawl tawnmi a dih cang, Thantlang ah nungak tu kawl cang ko ning. Hmailei tu ah thawng deuh le ready deuh in ka lut than te lai, kan miphun nih aka herh tikah.